text:
Kralendijk – Ta mi kustumber pa ora aña bòltu mi deseá tur hende un aña kargá ku dicha, felisidat i prosperidat. E aña akí mi tin ún deseo mas: Ku kada un di nos ku ta biba na Boneiru òf ta di bishita keda bon di salú.
Mi ta ekspresá e deseo akí komo ku na kabamentu di aña 2021, e variante omikron di e virus di corona a yega Boneiru. Departamento di Salubridat Públiko a deklará den e siman ku ta tras di lomba ku nos mester tene kuenta ku e kantidat di kontagio ku e variante di omikron ta subi lihé. Delaster dianan nos a mira klaramente un oumento di e kantidat di hende den isolashon, esta di persona ku por pega otronan.
Awe tin 262 hende den isolashon na kas relashoná ku kontagio ku corona. Esaki ta basta mas ku delaster simannan. E kantidat di kontagio nobo den e delaster dianan ta subi klaramente. Tin 4 hende hospitalisá ku COVID-19. Di kada 10 persona ku a a pega ku e vírùs rùim un siman pasá, 5 – 6 persona a pega ku e variante di omikron. Nos ta ferwagt ku e kantidat di kontagio awor akí ya kaba ta muchu mas haltu.
Salubridat Públiko ta tene kuenta ku nos lo bai tin un pik atrobe den e kantidat di kontagio. Un pik por nifiká ku mas hende ku pega ku e vírùs mester bai hospital na nos isla. Preshon riba hospital i otro partinan di kuido ta subi e ora ei.
P’esei for di desèmber 2021, Salubridat Públiko ta dunando mas tantu persona posibel e chèns pa nan haña e angua di buster lihé pa nan ta mihó protehá. Salubridat Públiko ta duna oportunidat tambe na personanan ku no a pasa e di promé òf di dos angua di corona pa nan hasi esei ainda. Ku e angua di buster i e dos anguanan di corona e departamento ke protehá siudadanonan mihó pa nan no bira gravemente malu si nan pega ku e variante di omikron.
E luna akí ta prolongá e oranan pa pasa angua pa personanan ku no a pasa e angua di buster òf e di promé òf e di dos angua kontra corona ainda. Ta anunsiá prolongashon di e oranan pa pasa angua e siman akí. Pa mas informashon: www.boneirukrisis.com
Mi ke para ketu un ratu na órden públiko. Durante kambio di aña tabatin masha hopi hende a bini huntu den Centrumgebied i na algun playa públiko.
Awor ku e variante di omikron ta na Boneiru, ta mas importante ainda pa hende no bini huntu den grupo grandi. Ta importante pa tur hende asumí nan responsabilidat i tene nan mes na reglanan.
Den e situashon ku nos ta den awor, nos mester tuma medida nobo pa redusí kontakto entre persona i redusí e chèns ku e vírùs por plama fásilmente. Pa e motibu akí entrante 4 di yanüari 2022 00:00 or e siguiente medidanan ta drenta na vigor. Nan ta keda na vigor te ku 4 di febrüari 2022.
Pa enkuentro den seno privá tin un máksimo di 10 persona, ku ta pertenesé na maksimalmente dos kas di famia.
Tur establesimentu di hóreka mester sera 00.00 or di anochi, ta permití 4 persona adulto na lugá fiho na kada mesa.
Ta permití evento pafó ku un máksimo di 50 persona. Públiko presente no tin mag di kanta ni baila i esnan presente mester sinta na lugá fiho.
Ta permití 1 persona so di kas di famia òf grupo na tur tienda i pakus. Ke men ku bo no por bai supermerkado por ehèmpel den grupo, ni ku dos òf mas hende. Por hasi eksepshon pa personanan ku tin problema pa hasi kompra nan so. Por ehèmpel mayornan soltero òf siudadanonan ku un limitashon físiko ku mester di ayudo ora di hasi kompra.
Na entiero òf kasamentu ta permití un máksimo di 50 hende durante e seremonia ofisial, tur hende presente mester mantené un distansia di 1,5 meter. Ta konsiderá tur otro aktividat relashoná ku entiero òf kasamentu komo enkuentro privá. Ta permití na e aktividat aki pues un máksimo di 10 persona adulto di dos kas di famia.
No ta permití públiko na aktividat òf evento deportivo paden. Pafó tin mag di tin un máksimo di 50% di e kapasidat di hende. Tur hende mester mantené un distansia di 1,5 meter.
Por sigui praktiká deporte. Ta konsehá enfátikamente pa praktiká deporte pafó. Skolnan di deporte por keda habrí tanten ku tur esnan presente por mantené 1,5 meter di distansia. Ta konsehá urgentemente pa skolnan di deporte laga aire pasa regularmente den tur espasio.
Casino mester sera 12 or di anochi.
Establesementunan di plaser mester sera.
Tin algun medida ku tabata na vigor kaba. P’esei mi ta bolbe hasi un yamada serio na tur dunadó di trabou pa si por, laga nan personal traha mas tantu ku ta posibel na kas. Na pasadia pa nos grandinan tur hende mester tene nan mes na e reglanan básiko. Tur persona ku un profeshon di kontakto manera hasidó di kabei, masahista, fisioterapista, mester bista tapaboka na trabou. Ta konsehá i pidi tur iglesia enkaresidamente pa no kanta durante misa òf sirbishi i pa tene nan mes na e reglanan básiko.
Tur diskotèk ta keda será.
Nos ta sigui monitoriá e situashon i si ta nesesario nos lo suavisá e medidanan òf bini ku medida mas pisá.
Den pasado nos a adaptá e kondishonnan pa biahero ku ta bini Boneiru pa asina nos por a slow yegada di e variante di omikron na nos isla. Awor ku nos tin e variante di omikron na nos isla, nos lo mester bolbe wak e kondishonnan pa biaha bini Boneiru. Boso ta tende pronto mas di esaki.
Tin basta bishitante ku ta bini nos isla awor hustamente pa skapa un lockdown òf otro medida pisá na nan pais. Mi ta hasi un yamada serio na tur bishitante pa por fabor yuda tene nos isla seif. Kompará ku un pais den lockdown, e situashon na Boneiru ta parse kisas trankil. Pero esei no ta e kaso! Manera mi a bisa kaba, omikron ta na Boneiru. I omikron ta menasá nos tur! Wak pa abo no ta e bishitante ku ta peligra nos salú. Por fabor! Tene bo mes na e regla i medidanan. Bo por lesa tur e medidanan na www. www.boneirukrisis.com
E medidanan nobo i esnan ku nos tabatin kaba, ta yuda nos mantené nos isla mas seif ku ta posibel. Mi ta konsiente di e sakrifisio ku nos pueblo mester hasi pa kumpli ku e medidanan obligatorio.
Mi ke pidi kada un di boso pa ban e mia èkstra ku nos. E no ta fásil, pero e ta nesesario. I ora nos kada un sakrifiká i kontribuí di su banda, despues di tempu lo por adaptá e medidanan aden asina ku e situashon ta permití.
Si bo no a pasa angua di buster ainda, òf e di promé òf e di dos angua di corona, bai hasié! Yama e number grátis 0800 0900 i traha un sita. Bo tin keho? Keda kas e ora ei i laga nan tèst bo mas pronto ku ta posibel. Yama e number grátis 0800 0800 pa traha un sita pa tèst.
Mi tin salú di tur residente i bishitante di Boneiru na pechu. Nos tur tin e responsabilidat pa tene nos dushi Boneiru seif i salú. Kumpli ku e medidanan nobo i e reglanan básiko manera evitá di ta of bini huntu den grupo grandi, laba man regularmente i tene distansia di 1,5 meter. Ta na abo i ami pa sòru ku residente i bishitantenan di Boneiru ta salú i ta keda bon di salú. Un biaha mas Bon Aña!


c: text/html

text:
UN PIESA KU TUR INGREDIENTE PA BAI MERKADO INTERNASHONAL.
KRALENDIJK — Boneiru su farandula ta sigui move i ta kayente. Nos a hanja informashon di un fuente hopi di aserka ku Semi Marten lo ta rumbo pa Aruba djabierne awo pa graba un piesa huntu ku Buddylove di Aruba ku ta integrante di Buleria. E ritmo di e piesa aki lo bai ta un afro beat/zouk di kual lo bai aparese riba e EP di Semi. Demy Frans ta e persona ku ta e ingeniero tras di e proyekto aki. Jairo Evertsz un biaha mas ta e intermediado pa pone kosnan grandi sosode pa e isla di Boneiru. E piesa aki lo bai sali ku su videoclip pero ainda no tin fecha eksakto mirando ku Semi tin un otro piesa tambe pendiente ku Payola pa bai sali. Nos a kompronde ku Gerald Alberto tambe ta rumbo pa bai lansa su mesun EP tambe komo solista ku ta pa merkado internashonal. Ya ta konosi ku tur dos ta integrante di Payola i e piesa nan aki lo bai ta den repertorio di Payola tambe.
Farandula ta sigui ta kayente i artista nan Boneriano poniendo stap nan firme i grandi pa ku nan mes komo artista i tambe pa sigui promove Boneiru pa medio di nan musika.

robotstxt: allowed

filter: keep


text:
ORANJESTAD- 28 augustus 2021. Segun resumen di awe 114 persona a recupera y un total di 55 caso nobo di COVID-19 a keda registra cual 6 ta no-residente y 49 ta residente. E cifranan aki ta representa un ‘Positivity rate’ bou di nos residentenan di 19%. Cantidad di casonan activo di COVID-19 pa awe ta 590 y cantidad di fayecidonan relaciona cu COVID-19 a aumenta na 137 cu fayecimento di 4 residente. Forsa na famia di e fayecidonan. Datos di COVID ta ilustra casonan nobo cu un average semanal di 68 caso pa dia y un average di ‘positivity rate’ semanal di 24% pa dia.
Actualmente na Aruba tin 52 persona interna debi na COVID di cual 12 ta den ICU y 40 riba piso general y na Colombia tin actualmente 16 persona den Cuido Intensivo.
DATOS;
For di comienso di juli cu DELTA a haci su introduccion na Aruba por observa cu lamentablemente 30 persona a perde e bataya contra e virus di COVID (Delta). Di e 30 personan 5 tawata tin 1 of mas vacuna y 25 no tawata vacuna. Pa medio di e data aki por conclui cu e persona vacuna tin mas chens di recupera for di e virus di COVID cu es no vacuna.


text:
“Rekuerdo di e hustu ta bendishoná, ma nòmber di e malbado lo putri. Esun sabí di kurason lo aseptá mandamentunan, ma un bobo ku ta papia hopi lo wòrdu bentá abou.” Proverbionan 10:7-8
Tantu esnan ku a sirbi Dios den pasado komo esnan ku ta sirbi awe ta glorifik’É pa medio di un bida di pas i prosperidat. Esaki ta pasó nan a uza i ta uza un fe inteligente den e leinan di Señor. Pero esnan ku menospresiá e Palabra di Dios ta ser lubidá, no tin ekspreshon, nan ta yen di konflikto i, p’esei, nan no por ta un referensia pa otro hende.


text:
Manera ta conoci partido AVP na diferente momento a trata di mal uza e pandemia pa probecho politico propio. Asina algun luna atras e lider di AVP a critica tur profeshonal y departamento cu ta traha dia y anochi pa por contene e crisis akio bou control.
AVP no a sostene presupuesto 2020
Manipulacion ta ora Mike Eman ta indica cu e lo bin cu solucion pa Aruba sali for di pandemia, pero ela instrui fraccion di AVP pa no sostene presupuesto 2020. E presupuesto mas importante pasobra a aloca fondo pa brinda alivio na famianan den necesidad. E pandemia aki tawatin como consecuencia cu hopi famia a perde trabou, y atraves di e presupuesto 2020 a logra brinda FASE, LOONSUBSIDIE y alivio na negoshinan medio grandi y chikito atraves di sosten financiero structural.
Carta di Mike Eman na Knops ta manipulacion
Manera ta conoci Gabinete Wever-Croes a bin ta maneha e crisis aki exitosamente. A percura pa atraves di tecnologia y maneranan tradicional haci e registracion y vacunacion mas accesibel. Y pa e motibo ey Minister Dangui Oduber a logra atraves di e plataforma di “vierlandenoverleg” haya mas vacuna pa Aruba por wordo vacuna mas liher. Kizas door cu Mike Eman no tawata activo politicamente y awo ta sali solamente pa campaña ela lubida procesonan y structuranan.
Negoshamento cu Hulanda
Minister President sra. Evelyn Wever-Croes a negosha exitosamente cu Hulanda. Asina a logra haya e sosten di likidez necesario pa brinda alivio na tur famia cu a perde trabou. Na mes momento a logra tambe preserva aspectonan di autonomia. Y aworaki cu e conseho di Raad van State a bira conoci, por wak cu Aruba a haya razon y ayera Knops a indica di lo tene cuenta cu e conseho aki.
Pa conclui
Nos ta compronde cu Sr. Eman no tin bon experiencia cu finanzas, banconan y maneho di negoshi. Pero su memoria tambe ta faye barbaramente paso den su gritonan desespera riba recuperacion economico, nos no a tende nada di e deficitnan di riba 400 miyon florin ora e tawata na mando y cual a conduci cu e a haya un Koninklijk Besluit na 2014 pa mal gobernacion.
Mike Eman a gasta y mal gasta pero tambe a pospone tur decision y condicion pa haci reforma pa sanea gobernacion y mehora Aruba su stabilidad economico. E a kibra nos finanzas, nos sector social, nos credibilidad financiero y nos credibilidad como pais. Esaki ta net loke Aruba no tin mester di dje aworaki pa recupera fuerte!


text:
Kralendijk – Durante nan bishita di trabou na Den Haag, gezaghèber Edison Rijna i diputado Nina den Heyer tabatin un enkuentro ku sekretario di estado di Salubridat Públiko, Bienestar i Deporte, Paul Blokhuis.
E mandatario, huntu ku un tim spesial di Salubridat Públiko, Bienestar i Deporte, for di meimei di luna di mart aña pasá a hasi hopi esfuerso pa yuda Boneiru (i e otro partinan karibense di Reino) kombatí e pandemia di corona. Por ehèmpel for di Hulanda Oropeo a entregá ekspertisio, forsa laboral, instrumento pa asistensia médiko, entre otro unidatnan kompleto di Kuido Intensivo i sufisiente bakuna pa bakunashon di henter nos poblashon adulto.
Gezaghèber Rijna i diputado Den Heyer a bai ku un regalo ku nan a laga traha spesialmente pa sekretario di estado Blokhuis, pa gradisié pa su dedikashon i pa enfatisá ku e ta bon biní pa e verano akí bin pasa fakansi ku su famia na Boneiru.


text:
Sex in baie cu doi romani porno romanesc
Corno Filmando Amante Fixo Cumendo O Cu Da Esposa• Fudeu Gostoso O Cu Da Vagabunda - Tasty Ass Fucked Slut• Levei No Cu Falando Com Minha Mae No Telefone• Namorada Loirinha Dando O Cu Gostoso• Rompiendo El Culo A Mi Cu• Alexa Iliuta 18 Ani Studenta Din Iasi Sugepula Cu Sperma• Dando A Bunda Para Amigo Dotado3• Romanian Alexandra Din Constanta L7• Natural Big Tits Girls From Romania Group Sex• Renato Lemos Mandando Ver No Cu Gostoso• Sentando E Arrombando O Cuzinho• Assfuck ,culo,arse ,olho Do Cu• Mamada Y Orgasmo De Mi Vieja Con Mi Carnal Y Mi Cu• Fodendo O Cu Da Esposa Dormindo• Comendo O Cu Da Pretinha - Ebony Anal Amateur• El Primer Anal A Mi Cu• Esposa Gostosa Carioca Tomando No Cu• Daiana Dormindo Dedada No Cu• Goluri Si Goale Ep 17 Miki Si Roxana romania Naked News• Goluri Si Goale Ep 5 Gina Si Roxy romania Naked News• O Cu Da Minha Noiva• Gozou Dentro Do Cu Da Gordinha• Comendo A Vadia Nova De Mogi Das Cruzes• Por El Culo A Mi Cu• Dando O Cu Para O Amigo• Metendo No Cu Sem D• Amadora Gosta De Dar O Cu• Comi O Cu Da Vadia Ate Sair Bosta• Novinhos Dando O Cu 2• Faby Mijando E Levando No Cu - Pissing Faby• Safada Dando O Cu 1•.


text:
Minister di Finansa y Cultura Xiomara Maduro a haci apertura di Rich’s Arubian Dish & Caribbean Delight
Siman pasa Minister Xiomara Maduro tabata invitado special pa haci e apertura Rich’s Arubian Dish & Caribean Delight situa na L.G. Smith Boulevard 330 local nr. 13. Minister Maduro tabata tin e honor pa hunto cu e propietarionan Richard y Julissa pa corta e cinta pa asina e restaurant por habri oficialmente. E mandatario den su discurso a trece dilanti cu esaki ta un bunita aventura, un soño di e pareha y despues di tempo cu nan a traha duro pa nan realisa esaki, ta yega e dia y awe ela yega. Un aventura no ta algo cu bo no por logra, tur dia ta un aventura riba su mes. Cuminsa un negoshi no ta facil, pero si bo tin e consistencia, pasion y e hendenan pa yudabo, bo ta logra semper asina Minister Maduro a trece dilanti.
Richard y Julissa tin e pasion, for di su 15 aña Richard a cuminsa den e mundo di horeca. Awe ta un momento unico di apertura di un restaurant cu ta concentra riba nos cuminda local, pero ta trata di un restaurant situa dilanti nos industria turistico cu ta ofrece diferente platonan. Nos turistanan ta gusta come nos cuminda local y cu e concepto aki sigur e restaurant aki lo ta exitoso, tanto pa nos local pero tambe pa nos turismo, e turista cu ta busca pa sa kico mas ta di nos y purba nos cumindanan.
Minister Xiomara Maduro ta felicita e pareha di Richard y Julissa cu e apertura y ta brinda nan hopi forsa, pasobra ora cu bo haci algo cu pasion y bo ta traha duro bo lo tin un gran satisfaccion. Cu Dios guia boso nan, lo tin dia cu lo ta bon y otro dia menos bon y ta depende di e actitud boso ta logra. Un invitacion na un y tur pa bin sostene locual ta di nos. Por ultimo danki na tur famia y amistadnan pa duna sosten na nos localnan cu ta bini cu negoshi.


text:
Salsa de los Bravos na Brakkeput Mei Mei
Djasabra dia 1 di yüli awor Brakkeput Mei Mei lo eksperensiá un anochi kandente ora e pianista i lider di banda Randal Corsen dirigí su orkesta pa presentá un programa kompleto den estilo di ‘Salsa de los Bravos’. Pronto benta di karchi di entrada na rason di 50 florin pa persona ta kuminsá na e lugánan di kustumber ku ta Mensing’s Caminada, Van den Tweel Zeelandia & Jan Thiel, i si sobra e anochi mes na porta.
Lanthùis Brakapoti Mei Mei ta preparando pa bispu di Dia di Bandera deleitá amantenan di bon músika ku otro espektákulo musikal. E biaha aki e aksento aki lo ta riba salsa, i mas spesífiko riba salsa di New York. E salsa brava – esta mas brabu, pa no bisa outéntiko, ku artistanan grandi den salsa manera Ruben Blades, Hector Lavoe, Cheo Feliciano, Celia Cruz, Eddie Palmieri i Ray Barreto a interpretá tan elokuentemente.
Ya Randal Corsen komo lider musikal di e anochi a logra kontratá un banda di total 17 músiko, entre nan diferente supladó i un sekshon rítmiko, pa kompletá su grupo fiho di amigu musikal. Esnan ku lo interpretá e kansionnan salsero ta e kantantenan Dibo Doran, Yumarya Grijt i Richie ‘Rich’ Pieter. Pues kuminsá blòkia e anochi ei, pasobra despues lo anunsiá mas detaye di e programa di e konsierto Salsa de los Bravos kaminda lo tin amplio oportunidat tambe pa balia na grandi riba e músika aki.


text:
NOTICIA INTERNACIONAL
Botonan a pusha riba otro y riba un higway ora horcan a pasa
Na Fort Meyers botonan a pusha riba otro y pusha riba un highway ora horcan Ian...
Boto a bay para te den porta di apartment
Sra. Brenda Brennan ta sinta banda di un boto cu a yega te serca di...
Meneer di un scol basico a wordo haya cu un cantidad di potret di muchanan menor sunu
HEUSDEN, NOORD-BRABANT: Recientemente polis na Heusden a detene un meneer di scol (44). E meneer di...
A gara 12 narcotraficante na Falcon cu 89 paki di droga posiblemente pa Aruba y Curacao
Ministro di Interior y Husticia, Remigio Ceballos a informa cu diasabra a gara 12 homber...
Japon a bati record: 110 mil contagio nobo di covid riba un dia
Japon a bari record histórico di contagios riba un dia di coronavirus cu 110.000 caso...
Situacion na Ucraina despues di casi 5 luna di guera
Poco dia pasa dos ciudad cu fortificacionnan fuerte a cay, Severodonetsk y Lysichangsk. E dos ciudadnan...
Ex promer minister di Japon tira durante discurso den campaña
Ex promer minister di Japon Shinzo Abe a wordo tira diabierna, durante cu tabata hibando...
Bonnie a bira horcan categoria 3 y ta den Oceano Pacifico
Ya ta un siman cu Bonnie a pasa Aruba sin laga mucho awa o biento....
Antonio de la Cruz (47), ta e di 12 periodista cu a wordo asesina e aña aki, na Mexico
Diaranson mainta e periodista Mexicano, Antonio de la Cruz (47) saliendo di su cas a...
Muhe (27) di nacionalidad Hulandes asesina na Colombia durante un tiramento
Autoridad Colombiano a cuminsa cu un buskeda rigoroso pa dos homber cu diaranson merdia a...
Aruba ta kla pa partisipá na Caribbean Pinks All Out 2022 na Kòrsou
Ofisina di Turismo di Kòrsou (CTB) huntu ku representantenan di Jacky Circuit ofisialmente a invitá...
DIA MUNDIAL DI SEGURIDAD PA CONSUMO DI CUMINDA
Dia 20 december 2018 e Asamblea General di Naciones Uni a adopta resolucion 73/250 proclamando...
Empresa de software Smartmatic a demanda Venezuela pa fraude electoral y a exigi 1500 miyon dollar
Recientemente den corte di Centro Iberoamericano de Arbitraje (Ciar), a trata un caso cu Smartmatic...
Hulanda: Hefe di polis kita for di trabou debi cu e tawata tin relacion amoroso cu colega
Investigacion a start despues cu señalnan a drenta ariba un posibel conducta indesea. E leidinggevende di...
Asesinato cruel riba caya den centro di Amsterdam
Riba Singel den centro di Amsterdam a haya un persona benta abou tur na sanger...


text:
Bubali – Diahuebs merdia den mesun momento cu a sosode un accidente di trafico na Noord a sosode un otro accidente na Bubali. Den e accidente aki tawata tin tres auto envolvi.
E accidente a tuma luga ariba e crusada na Bubali. Akinan e vehiculo un Honda Fit lo a subi caminda sin duna e Hyundai Accent color blauw preferencia.
Debi na e factor aki e Accent a dal e Honda Fit pa despues kita bay dal contra un auto Kia cu tawata “at the wrong time and wrong place”.
Rapid Responder di Ambulance a presenta hunto cu un Ambulance, pasobra den e Accent tawata tin dos mucha cu siguridad a laga Paramediconan controla nan.
Daño material ta bastante, polis di trafico tawata necesario na e sitio mientras agente di Unidad Motorisa a guia trafico.


text:
Digicel a rekonektá telefon postpago i internèt di kas di tur kliente ku tabata deskonektá
Willemstad, Kòrsou: Ku menasa di tormenta tropikal Bonnie pa islanan ABC durante di e próksimo oranan, Digicel a rekonektá tur kliente postpago i di internèt di kas ku anteriormente tabata deskonektá pa motibu di faktura atrasá òf pagonan no risibí. CEO di Digicel, Roeland van der Hoeven ta urgi tur hende pa prepará i pa mantené nan famia salvo , bisando; “Nos preokupashon primario ta siguridat di e komunidat di Kòrsou. Den e próksimo oranan konektividat i komunikashon kontinuo ta esensial, ta p’esei mes nos a disidí di rekonektá tur kliente.” Digicel ta informá ku ta ekstendé e fecha di pago te ku djaluna dia 4 di yüli, 2022.
Digicel ta prepará pa e tormenta tropikal
Tambe Digicel a aktivá su plan di kontingensia pa sigurá ku tur kos ta na lugá p’asina manehá e próksimo dianan di e mihó manera. Ta nos mishon pa tene bo konektá- tur kaminda i na tur momentu. Nos ta tuma e responsabilidat aki hopi na serio i a bin ta traha nònstòp pa sigurá ku tur kos ta na su lugá.
Spesífikamente, Digicel a pasa dor di su ‘check list’ i tur prueba a keda hasí na satisfakshon. A hasi mantenementu na Digicel su infrastruktura, tur generator ta na lugá i nos tim ta riba ‘stand-by’. Adishonalmente, Digicel a bin ta kordiná ku diferente departamento den region kondusiendo diferente briefing i manteniendo nos mes na altura di tur desaroyo. Nos tim tékniko na islanan ABC ta ‘on call’ i klá pa drenta akshon si esaki mester.
CEO di Digicel, Roeland van der Hoeven ta kontinuá bisando; Nos ke tuma e oportunidat aki pa kòrda tur hende pa tuma e pasonan nesesario pa mantené nan mes salvo i prepará pa e tormenta. Almasená kuminda básiko, sigurá nan kas i e área rònt di kas, rekargá bo telefòn selular di Digicel ku sufisiente krédito pa yamada di manera ku bo por mantené kontakto ku bo sernan kerí.”


text:
MINISTER GLENBERT CROES: E maneho nacional riba tereno energetico tin como meta diversifica fuentenan di energia.
E maneho nacional riba tereno energetico tin como meta diversifica fuentenan di energia.
Introduccion di gas lo trece hopi beneficio pa nos Pais: pa produccion di energia, pa refineria, riba tereno industrial y eventualmente hasta transporte automobilistico y casnan na Aruba.
E proyecto di un instalacion di gas LNG , lo haci cu Aruba por bira e hub pa almacena dicho producto den Caribe.
REFINERIA OF OTRO INVERSION
Pa loke ta trata Refineria, Gobierno y RDA a a sinta cu diferente inversionista y operador pa e refineria. Esfuersonan lo continua den e cuadro aki. Pa loke ta e tereno y terminal portuario di Refineria, ta intencion di Gobierno pa den cuadro di estimulo di economia pa y na San Nicolas, reactiva y opera e puerto y terminal aki comercial- y industrialmente.
Pa logra implementacion di e maneho nacional di Energia, ta primordial realisa e siguiente puntonan:
- Actualisa y modernisa e ley y regulacion di energia y awa potable.
- Restructuracion di e structura actual di tarifanan como catalysador di e transicion energetico
Minister Glenbert Croes:
AUMENTO DI AWA Y CORIENTE LO TA TEMPORAL MIENTRAS LO SIGUI TRAHA RIBA REDUCCION DI FUEL OIL Y AMPLIACION DI ENERGIA RENOBABEL
9 di December 2021 nos a dal un otro paso unda Aruba ta etalando su mes den region Caribense como e prome pais cu pa 2024 lo ta operando a base di energia limpi na caminda pa cumpli cu e tratado di Paris pa 2050.
VISION DI MINISTER DI ENERGIA Y GABINETE WEVER CROES 2:
E maneho riba tereno di energia ta enfoca riba durabilidad, sostenibilidad, accesibilidad y calidad.
Energia pagabel, sostenibel, duradero y limpi pa compania- y hogarnan na Aruba.
Reduccion di emision di CO² cu 45% na aña 2030 pa un medio ambiente
sostenibel pa cumpli cu e meta di Nacionnan Uni pa combati efectonan di
calentamiento global cu 1.5° C.
Logra cumpli cu e tratado di Paris pa aña 2050 unda Aruba tambe ta contribui na
un medio ambiente sostenibel “carbon neutral”.
Cu e mehoracion di eficiencia den nos companianan di utilidad cu proyectonan
manera RECIP4/SWRO3, lo logra reduci uzo di combustible (HFO) pa produccion
di electricidad di 3.679 Bbl/dia, na mas o menos 2.800 Bbl/dia. Y despues di
logra un transicion di mas o menos 50% pa energia renobabel, reduci e uzo di
combustibel ainda mas te cu menos di 2.000Bbl/dia pa 2030.
Aumento di energia solar y di biento di 20% na 2020 pa 35% pa 2024 cu un
minimo di 50% pa 2030.
Aumento uzo di verhiculonan electrico pa 15% na 2030.
Aumento eficiencia di energia den residencianan y companianan cu 15% na 2030.
Reduci nos dependencia y consumo di petroleo crudo den un transicion pa
energia alternativa solar y di biento rumbo introduccion di energia hydrogen.


text:
Deliberashon ku Fundashon Kas Popular
Presidente di Parlamento
Sra. America-Francisca
Wilheminaplein 4
Presente
Kòrsou, 1 di sèptèmber 2022
Tópiko: Deliberashon ku Fundashon Kas Popular
Apresiabel sra. Presidente America-Francisca,
Parlamento di Kòrsou a tene riba fecha 7 di yüni i 1 di sèptèmber 2022 un reunion di komishon sentral, kaminda a deliberá ku Fundashon Kas Popular, tokante desishonnan dudoso ku a keda tuma pa ku benta di kasnan den RIF.
Durante e reunionnan aki a bin diferente punto dilanti, entre otro e difikultat enorme ku FKP tin pa hiba un maneho responsabel, sin e sifranan anual i mensual korekto. Segun e direktor finansiero e situashon ta ‘Out of control’. Fundashon Kas Popular ta e úniko instituto ku ta enkargá dor di Gobièrnu ku konstrukshon di kasnan pagabel, spesífikamente pa e grupo di ménos rekurso. Ademas Fundashon Kas Popular tin bou di dje e maneho di míles di kasnan sosial di pais Kòrsou. Esaki ta hasi FKP fundamental pa e nesesidat básiko, esta bibienda, di nos pueblo. Pa kumpli ku e mandatonan aki, FKP ta risibí anualmente 12 mion di pais Kòrsou. E fundashon su bon funshonamentu mester ta di prioridat haltu pa Gobièrnu i Parlamento.
Pa e motibunan aki suskritonan ta haña di vital importansia pa deliberá ku e minister responsabel sr. Cooper, tokante e desaroyonan preokupante na FKP, ku tin su efekto riba desaroyo di bibienda aki na Kòrsou. Parlamento lo kier deliberá den un reunion públiko, kaminda e intenshon ta pa yega na un desishonnan konkreto pa remediá e situashon di FKP mas pronto posibel.
A base di artíkulo 64 di reglamentu di òrdu, suskritonan ta pidi sra. Presidente pa yama un reunion públiko, ku presensia di minister sr. Cooper i representantenan di FKP.
Danki di antemano,
Miembronan di Parlamento, Partido Alternativa Real


text:
Kralendijk – Dia 14 di novèmber ta dia internashonal di Diabétis.
Diabétis ta un epidemia global ku ta afektá tur hende di tur edat rònt mundu. Den kuadro di dia internashonal di diabétis Bonaire Lions Club ta organisá un Nature Walk. Kana disfrutá di naturalesa i alabes traha riba bo salú.
Dia 17 di novèmber pa 6.30 mainta. Salida ta for di felt di ATM na kaminda di Rincon. Karchi solamente $5. Traha bo grupo I partisipá
Pa karchi por tuma kontakto via app òf telefòn nr 567 0692 / 7968146
No ta duna diabétis un chèns!!


text:
Kolaborashon entre Fundacion Telefon pa Hubentud Aruba i e ministerio di Salubridat Públiko, Bienestar i Deporte (VWS) pa loke ta trata telefòn pa hubentut ‘Guana Chat’ na Hulanda Karibense ta un realidat.
Sekretario di estado Maarten van Ooijen di VWS i direktor James Sneek di telefòn pa hubentut di Aruba riba 25 di yüni a firma un akuerdo di kolaborashon pa ekspandé e servisionan di telefòn pa hubentut di Aruba pa duna servisio na Sint Eustatius, Saba i Boneiru.
For di 16 di mart muchanan di Sint Eustatius por yama ku Guana Chat na 918. Guana Chat ta nòmber di e telefòn pa hubentut di Hulanda Karibense. Entrante 27 di yüni, Saba tambe ta konektá riba e number 918 i mas despues den e aña aki Boneiru ta na turno. Via di liña di telefòn spesial hóbennan diariamente, entre 2’or di mèrdia pa 6’or di atardi, por yama grátis i anónimo ku boluntario di telefòn pa hubentut di Aruba.
Telefòn pa hubentut di Aruba pa mas ku 20 aña ta duna asistensia, konseho i informashon via di telefòn i internèt na hóbennan na Aruba di entre 8 pa 24 aña. E ekspanshon di su servisio pa e islanan di Hulanda Karibense ta un desaroyo importante pa e hóbennan. James Sneek: “E telefòn pa hubentut tei pa tur mucha ku mester di un orea pa skuch’é: ‘Ku telefòn pa hubentut por papia tokante di TUR kos’. Semper bo por puntra pa ayudo i/òf semper bo por kompartí bo storia.”
VWS ta responsabel pa entregá material di komunikashon manera e wèpsait www.GuanaChat918.com, ‘calling cards’ pa tur mucha ku ta bai skol i material di promoshon. Sekretario di estado Van Ooijen: “Hopi bon notisia ku awor mucha na Hulanda Karibense por komuniká ku telefòn pa hubentut Guana Chat ku tur loke ta preokup’é. Mi ta spera ku mas rápido posibel esaki bira e kos mas normal na mundu pa mucha i hóben tuma kontakto. Ku pregunta urgente òf simplemente pa papia si tin nesesidat di esei. Pa esaki tin biaha nos tur tin nesesidat di dje pa nos sinti nos mes bon ku nos mes.”
For di dia 27 di yüni, e number di telefòn grátis 918 lo ta alkansabel tur dia entre 2 or di mèrdia i 6 or di atardi. E wèpsait www.guanachat918.com ta duna informashon tokante uso di e liña di ayudo i diferente tópiko ku mucha i hóben ke papia di dje. Riba 27 di yüni, e tim di apoyo sosial di entidat públiko di Saba i organisashonnan di asistensia konserní lo bishitá e klasnan di grupo 2 pa 6 di e skolnan primario na Saba pa informá e alumnonan tokante e liña di ayudo aki i duna guia tokante e wèpsait.
Ademas, lo pone un kiosko di informashon entre 11 or di mainta i 2 or di atardi, na e plenchi di parker dilanti di Bizzy B na Windwardside, unda lo duna informashon na abitante. E abitantenan lo haña e informashon online tambe, riba video i mensahe. E departamento di media lo asistí ku e parti aki.
E liña di ayudo Guana Chat ta un kolaborashon entre ministerio di Salubridat Públiko, Bienestar i Deporte (VWS) i ministerio di Asuntunan Interno i Relashonnan den Reino (BZK), Telefòn pa hubentut di Aruba, ‘Telefon pa Hubentud’ i Entidatnan Públiko Saba, Sint Eustatius i Boneiru.


text:
Etty Toppenberg
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Alex Edward (Etty) Toppenberg (n. 19 di augustus 1943 na Oranjestad - f. 13 di september 2022 na Aruba) ta un musico, cantante y compositor Arubano. Activo pa 65 aña den mundo di farandula, e tabata un artista emblematico y legendario den historia di musica di Aruba.
Biografia[editá | editá fuente]
Etty Toppenberg a nace y lanta den Companashi, un bario di Oranjestad. E ta e di shete yiu den e famia di diesun yiu di Gilberto (Shon Betto) Toppenberg y Petra Soliana. Su tata tabata representante di Landsloterij na Aruba, cu el a tuma over poco prome di su morto na 1990. E hunto cu varios di su rumannan a lanta den musica y tabata sa toca piano, guitara of canta.
Despues di a traha na oficina di impuesto pa diez aña, Toppenberg a bira maestro di scol, pero a keda mantene su interes den musica.[1]
Su carera musical a cuminsa na aña 1957 tocando cu su amigonan pa un señora Shi Clotilda di Companashi cu a haci 100 aña. Despues el a bay canta p’e banda Los Principes. Den decada 60 di siglo 20 e ta lanta e grupo Trio Huasteca. Banda di su persona e grupo tabata consisti di Eric Escalona y Siegbert Odor, kende tin biaha tabata wordo reemplasa pa Max Hassel. E grupo tabata gosa di gran popularidad na Aruba, participando den show y festivalnan y actuando den diferente club y hotel. Durante di celebracion oficial di cambio constitucional di Aruba entrante 1986, Toppenberg e tabata e prome persona cu a canta e himno nacional di Aruba. Toppenberg tambe tabata consecha exito cu su propio composishonnan. Despues di a gana e pre-seleccion antiano cu su composicion “Cuando un Amor se Muere”, e trio ta participa na e festival OTI (Organización de Televisión Iberoamericana) na 1978 na Chile.[2] Na 1979 e trio ta representa Aruba na e "Festival Internacional de Voz y de Cancion" na Puerto Rico, logrando clasifica como finalista cu e cancion Cosas de Niño, compone pa Toppenberg.[3] Na 1991 cu e composishon Mi buena amiga, cu Toppenberg a dedica na Birgen di Alto Vista, Trio Huasteca ta bolbe participa pa di dos bes na OTI na Mexico, birando e unico participante di Aruba cu a participa dos biaha na e festival internacional aki.[4] E trio a sigui pa actua na Sur America y Europa, entre otro Peru, Ecuador, Alemania, Merca, Alemania y Hulanda, incluso durante Arubadag.
Toppenberg tabata casa cu e atleta Arubano, Corma Vroegindeweij. Despues di un lucha cu e malesa di cancer e ta fayece dia 3 di september 2022 na edad di 79 aña. Na 2018 el a wordo condecora como miembro den Orden di Oranje-Nassau.


text:
River Plate Aruba
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
River Plate Aruba, miho conoci como River Plate, of simplemente River, (a yam'e for di ASV River Plate) ta un club di futbol di e bario di Madiki, Oranjestad na Aruba. Funda dia prome di februari 1953 e club ta hunga den e liga profesional mas halto na Aruba, esta Division di Honor.
Lista di Honor[editá | editá fuente]
- campeon nacional na 1992, 1997
- campeon na 1960, 2007
- campeon na 1993
Participacion den CONCACAF[editá | editá fuente]
- CONCACAF Champions League: 2 biaha
- 1994 - Di dos rond di cualificacion
- 1995 - Prome rond
Ekipo di hungado[editá | editá fuente]
Seleccion 2020-21[editá | editá fuente]
Staf Tecnico[editá | editá fuente]
- Presidente: Mickey Martinus
- Director general: John Henriquez
- Director tecnico: Nochi Martis
- Entrenador: Genaro Vargas "Profe"


text:
Toksikologia i Análisis di Remedi (TGO)
E departamentu Toksikologia i Análisis di Remedi (TGO) di ADC ta investigá efektonan indeseá i dañino di materialnan kímiko den e kurpa humano. E balor sosial di e departamentu aki ta inmenso, teniendo kuenta ku e tipo di análisisnan ku diariamente ta ser ehekutá. Di salubridat di kuminda te ku investigashon forénsiko riba òrdu di Ministerio Públiko: e departamentu TGO ta ehekutá un gran variedat di análisis.
E laboratorionan Médiko ta akreditá dor di RvA for di yüni 2016 pa EN-ISO 15189 bou di e aktividat ‘TESTEN’ ku e number di registrashon M297.
Pa un lista di e tèstnan akreditá por akudí na e scope di akreditashon di ADC NV riba https://www.rva.nl.
Análisis hudisial ta un di e tareanan prinsipal di e departamentu di TGO. Riba òrdu di polis, duana i/òf Ministerio Públiko ta ehekutá análisis riba medionan ku ta den e Opiumlandsverordening 1960: en partikular droga.
E departamentu TGO ta hasi:
- Análisis hudisial
- Análisis toksikológiko klíniko i forénsiko
- Análisis di remedi
- Análisis farmaséutiko klíniko
- Análisis di produkto
- Análisis di awa
- Análisis di suela
- Análisis di salubridat di kuminda
- Kontrol riba balornan indiká den tabèl di nutrishon
Análisis Hudisial
Análisis hudisial ta un di e tareanan prinsipal di e departamentu di TGO. Riba òrdu di polis, duana i/òf Ministerio Públiko ta ehekutá análisis riba medionan ku ta den e Opiumlandsverordening 1960: en partikular droga.
Análisis Toksikológiko Klíniko i Forénsiko
- E tipo di análisis aki mayoria biaha ta deseabel ora ku un pashènt ingerí un supstansia deskonosí òf un kantidat demasiado altu di un supstansia konosí – aksidentalmente òf intenshonalmente. E tipo di análisis aki ta nesesario na momento ku, pa e tratamentu, ta importante sa kua i ki kantidat di e supstansia ta presente den sanger òf orina.
- Análisis di toksikologia klíniko por kubri henter e totalidat di remedi i droga disponibel manera entre otro: kokaina, amfetamina (XTC), opio, paracetamol, salicylzuur, alkohòl i GHB (tambe konosí komo “date rape drug”). E análisis ta identifiká i kuantifiká e medionan aki eksaktamente.
Análisis Toksikológiko Forénsiko
Esaki ta análisis toksikológiko pa un kaso hudisial. Mayoria biaha mester identifiká te ki grado supstansianan potensialmente dañino a kontribuí na manehá bou di influensia i aksidentenan den tráfiko, morto no-natural òf intoksikashon. E análisis ta hasi uso di material korporal: den tur kaso sanger i/òf orina. Asina por evaluá si e supstansianan kualitativo den e konsentrashon kuantitativo por aklará e síntomanan opservá òf fayesimentu di e víktima.
Di remedi te ku food safety
Análisis di remedi ta konsentrá riba kontrol di kalidat farmaséutiko di remedinan nobo ku ta ser presentá na e Komishon di Registro di Remedi di Kòrsou. Análisis analítiko di remedi ta krusial pa aprobashon di e registrashon di un remedi nobo. Remedinan prepará lokalmente den botika i tambe produktonan farmaséutiko mester wòrdu presentá pa análisis.
Análisis Farmaséutiko Klíniko
E análisis akí ta determiná e konsentrashon terapéutiko di un remedi den e materia korporal (mayoria biaha den sanger). E meta ta pa optimalisá e funshon di e remedi, tambe yamá na hulandes Therapeutische Drug Monitoring (TDM). Esaki ta sosodé entre otro ku tratamentu di epilepsia, depreshon mániko òf reakshonnan di rechaso ora di transplante.
Análisis di Produkto
Ta hasi e Análisis aki riba petishon di produktornan lokal òf internashonal. Ta trata di tèstnan kualitativo i kuantitativo di sierto supstansianan, manera entre otro methanol, aceton, bitrex i tertiair butylalcohol. Pa esaki por skohe diferente método i téknikanan. Tambe ta midi e nivel di ethanol den bibidanan alkohóliko.
Análisis di Awa
Kontinuamente ADC ta kontrolá e siguridat di nos awa pa konsumo aki na Kòrsou, tur dia di aña. E departamentu TGO ta hasi e parti físika-kímiko di e kontrol.
E laboratorionan di awa ta akreditá dor di e Raad voor Accreditatie (RvA) for di 25 di mart 2009 pa EN-ISO/IEC 17025 ku e number di registrashon L493, pa e akshonnan deskribí den e scope: https://www.rva.nl.
Banda di esaki e departamentu TGO – riba petishon – ta analisá tambe awa ku otro propósito manera entre otro awa di pisina i awa di pos.
Análisis di Suela
Pa e tipo di análisis aki ta analisá un muestra di suela riba diferente aspekto. Por trata di un análisis físika-kímiko òf un análisis di metal por ehèmpel.
Kontrol riba balornan indiká den tabèl di nutrishon
E tabèl di nutrishon ta indiká e promedio di balornan nutritivo di un produkto. Ta yega na e promedionan aki a base di tabèlnan independiente lokal i internashonal. E departamentu di TGO por hasi análisis tambe riba komposishon di supstansianan nutritivo.


text:
E laboratorio mas grandi y conoci na Aruba, conoci como “LabHOH”, awor ta acredita na norma internacional pa e siguiente tres aña. Ya caba nan tabata acredita y awo a haci e peticion di nobo y awor a logra acreditacion un bes mas pero pa un periodo mas largo. LabHOH ta responsabel pa mas di 80% di testnan laboratorio cu wordo ehecuta na Aruba. Pues p’e pashent, cliente y comunidad di Aruba, esey ta significa cu nan por ta trankilo y sigur cu e resultado y calidad di e testnan cu LabHOH ta diagnostica.
“Awe ta un dia hopi importante pa nos cu e logro masha grandi di a haya acreditacion p’e siguiente tres añanan”, asina Junaica Donata, clustermanager a bisa felicitando e team di microbiologie di LabHOH. Ela gradici nan pa tur e empeño y esfuerso cu a hinca, esta orananan largo di trabou pa logra e acreditacion aki.
Johan Ubijaan, teamleider microbiologie, a duna di conoce cu e prome biaha di e proceso di acreditacion a scirbi y introduci tur proceso y awor durante e di dos biaha a demostra cu e procesonan ta cuadra y a implementa esakinan cu e efecto desea.
E prome paso di proceso di acreditacion ta haci un peticion, despues ta ricibi un evaluacion di e documentacion sigui pa un audit. For di e audit ta sali un raportahe cu tur loke falta y mester resolve. E team di auditors despues ta duna un conseho na e comision di “Raad voor Accreditatie”. Aki e comision ta duna aprobacion of nenga a base di e recomendacion di e team di auditors pa haya acreditacion, Ingmar Ramharakh, funcionario di calidad na microbiologie, a duna di conoce. E proceso aki tabatin un duracion di mas o menos seis luna. LabHOH a haci e peticion na februari y na augustus a haya e aprobacion pa e acreditacion pa e norma ISO15189.
E instituto renombra cu a acredita LabHOH ta Raad voor Accreditatie di Hulanda. E norma di acreditacion cu nan a haya ta ISO15189. Esaki ta un norma halto pa laboratorio medico y pa LabHOH esaki a hiba nan na un nivel hopi mas halto di cual nan tabatin caba. Aworaki nan proceso ta mas bou control y mas preciso. LabHOH ta responsabel pa mas di 80% di testnan laboratorio cu wordo ehecuta na Aruba. Pues p’e pashent, cliente y comunidad di Aruba, esey ta significa cu nan por ta trankilo y sigur cu e resultado y calidad di e testnan cu LabHOH ta diagnostica.
Pabien na e team di microbiologie di LabHOH pa e logro grandi aki!


text:
Minister Xiomara Maduro ta informa: Reduccion den salario y beneficio di Parlamentario, Ministernan y trahadornan di gobierno y di companianan estatal, ta un condicion di Hulanda pa mustra solidaridad den tempo di crisis Aruba mester ta solidario cu su mes promer cu por haya yudansa
Minister Xiomara Maduro ta informa:
Reduccion den salario y beneficio di Parlamentario, Ministernan y trahadornan di gobierno y di companianan estatal, ta un condicion di Hulanda pa mustra solidaridad den tempo di crisis
Aruba mester ta solidario cu su mes promer cu por haya yudansa
ORANJESTAD – Manera ta conoci caba, Hulanda ta pone fondonan di e pagador di belasting Hulandes disponibel pa asina Aruba por enfrenta e crisis di likides cu COVID19 ta trece cune. E fondonan aki no ta un regalo di Hulanda. Nan ta fiansa cu Aruba ta haci den tranche di 3 luna y pa cada tranche Hulanda a pone condicion. Un condicion pa Aruba por a ricibi e prestamo na luna di juni 2020 tabata un reduccion den salario y beneficio di Parlamentario, Ministernan y trahadornan di gobierno y di companianan estatal.
Aruba mester yuda su mes promer
Den e pensamento di Hulanda, pa nan por ta solidario cu Aruba na momento di e crisis aki, Aruba mester yuda su mes promer. Pesey como muestra di solidaridad Hulanda kier a mira cu Aruba mes ta haci algo pa yuda esnan cu ta den necesidad grandi debi na e crisis cu COVID19 ta trece cune. E condicion aki a traduci su mes den un rebaho di 25% serca Parlamentario y Minister, un rebaho di 12,6% serca e empleado publico y e empleado na companianan estatal y 20% di rebaho pa e directornan y hunta di supervicion di companianan estatal, den salario y beneficio.
Tot nadere order
E rebaho aki ta un condicion cu a keda riba mesa y lo keda conta ‘tot nadere order.’ Esaki kiermeen cu tanten cu Aruba pa falta di likides mester depende di e fiansanan di Hulanda pa por cubri e necesidad financiero, lo mester bay cumpli cu e condicion aki pa por keda ricibi yudansa di Hulanda. Si no cumpli, Aruba ta core e riesgo di no por conta cu e fiansanan di Hulanda cu consecuencia devastador pa Aruba. Asina por ehempel Aruba no lo tin fondo pa por paga FASE, Subsidio di Salario y cumpli cu e otro obligacionan financiero. Aruba mes lo mester bay busca fondonan otro caminda. E ultimo aki lamentablemente ta bay bira hopi dificil debi na e posicion financiero di Aruba na e momentonan aki y debi cu Hulanda lo mester bay aproba pa Aruba subi mercado internacional di capital.
Aruba ta cumpli cu e condicion aki
Te cu awor, Aruba a sa di cumpli cu e condicion aki. E ley pa corta den salario y beneficio di Parlamentario, Minister y empleado publico a keda pasa. E companianan estatal a duna oido na e peticion di Minister President pa haci e rebahonan necesario. A opta pa no hinca e rebaho di e companianan estatal den ley ainda, ya cu tur a cumpli cabalmente y a demostra e solidaridad cu Hulanda a exigi.


text:
Oranjestad, St. Eustatius- Na nos hermana isla St. Eustatius habitantenan ta kontentu ku nan promé rotonde, ku a wòrdu realisá dor di kontratistanan lokal.
E rotònde a wòrdu konstruí serka di e aeropuerto di St. Eustatius i lo sòru pa un mihó fluho di tráfiko entre aeropuerto i e área di haf.
Konstrukshon di e rotònde ta forma parti di un plan mas grandi pa rehabilitá e kareteranan riba e isla ku pa hopi tempu tabata den estado hopi deplorabel.
Gobièrnu na e isla, huntu ku KPCN dentro di poko lo duna splikashon na habitantenan kon tin ku kore riba e rotònde i kiko ta e reglanan di un rotònde, ya ku nan no tin eksperensia ku esaki ainda.


text:
“Yerba bèrdè ta nos kama.”
Ora Beibel ta sita “kama” e ta referi na e luga kaminda un pareha ta tene intimidate. Kua lo ta nos kama ku nos Dios? Iglesia?
E kama di esun ku tin intimidat ku Señor Hesus ta bèrdè, paso no ta un luga so, pero ta tur kaminda ku e ta.
Bèrdè ta nifika yerba, naturalesa… ta esun ku konose Dios personalmente, realmente e tin un konekshon ku naturalesa, ues e ta papia hopi ku Dios.
Pa ami, ta imposibel wak laman i no sinti e presensia di Dios. Ora mi ta biaha, mi ta wak dor di e bentana di avion solamente pa atmira e grandesa di Dios atraves di e streya, nubia, serunan.
Mas es ku no konose Dios solamente ta sinti’E na iglesia.


text:
The content originally appeared on: Diario
Parlamentario Setty Christaans-Yarzagaray (MEP):
ORANJESTAD (AAN): Hopi atencion tin rond di pregunta si lo bay paga e 5% bek di e recorte salarial di 12.6% di sector publico y semi-publico desde cu e decision a wordo tuma pa motibonan di solidaridad a consecuencia di e crisis di COVID-19 pa asina yuda otronan cu a perde trabou. Sigur momento cu Hulanda a pone condicionnan adicional cu Gobierno mester a cumpli cu nan prome cu por paga esaki bek.
Parlamentario Setty Christiaans-Yarzagaray ta di opinion cu ya no tin motibo mas pa no cuminsa bay bek na normalidad y paga e 5%. Motibonan pa su opinion ta cu e pago di 5% bek ta presupuesta den presupuesto di pais Aruba di 2022. E ley cu ta duna Gobierno e apoderacion pa ehecuta principalmente gastonan y maneho, ta ley di presupuesto di pais Aruba. Na maart ultimo Parlamento di Aruba a aproba e presupuesto cu ta inclui e 5% pago bek.
Alabes Hulanda a yega na acuerdo adicional cu Gobierno di Aruba pa e pago aki di 5% bek. Condicionnan principal tabata cu mester pasa e ley unda cu e placa aki mester ta presupuesta, mester pasa e ley di Normering Topinkomens (LNT) y cu politieke ambtsdragers (Minister y Parlamentarionan) no lo cobra nan recorte salarial di 25% bek awor. Pa esaki Minister President di pais Aruba, sra. Evelyn Wever-Croes, mester a bin Parlamento di Aruba pa pidi sentimentonan mirando cu Gobierno no por a duna Parlamento e instruccion aki.
Awe por wak cu presupuesto ya wordo aproba incluyendo e pago di e 5% di recorte salarial di sector publico y semi-publico, no incluyendo Minister y Parlamentarionan. Parlamento a pasa e ley di LNT, a pesar cu Parlamento a haci ahustacion na e ley segun su autoridad cu tin y segun tur informacion comparti door di tur e instancianan cu a wordo scucha den e proceso di e ley di LNT.
Cambionan manera hisa e nivel di salario di topinkomens di sector semi-publico y NV’s di gobierno ta substancia basa riba e ley di voorzieningen politieke ambtsdragers su nivel y no riba e salario cu recorte mirando cu practicamente tur otro sector na Aruba ya a bay bek na nan salarionan normal.
E temporada di transicion pa e nivel di salario stipula den e ley di LNT tambe a wordo cambia. Esaki pa motibo den comparacion con otro paisnan a haci’e, mirando cu Hulanda mes a duna mas tempo pero principalmente pa evita casonan na cantidad contra Gobierno dilanti Corte pa no a aplica un tempo mas rasonabel di transicion na e topinkomen stipula.
Pa e motibonan aki Parlamentario Setty Christiaans-Yarzagaray ta di opinion cu no tin ningun motibo mas pa pospone e pago di 5% na e empleadonan di sector publico y semi-publico y cu pa otro aña lo por yega bek na normalidad den nan salarionan.
Ya ta mas di 2 aña caba ta aplicando e recorte y ta spera cu economia y finansas di pais Aruba pronto ta bek na nivelnan pre-COVID.


text:
Wak shonnan, ami no ke pusha palu bo’i kandela ni nada. Pero Rich a bin pull un Power move, hasi un huisbezoek serka Ymbert, pone Ymbert puya. Leuk en aardig. Pero e gai ku a kita bo mic fo’i bo awo?
B’a bai hunga tof serka dje tambe? Paso segun mi despues ku b’a tira brasa riba su skouder na e fiesta, nada u’n sali’fo. I segun mi bo’n hanja bo mic te hasta dia djawe.
Pero esei ta spekulashon. P’esei mi ke puntra bo awe Rich:
Ba haña bo mic bèk?
Si b’a hañ’é, mi ta kontentu pa bo. I si bo a sera chanchan ba kabes manera Ymbert a hasi, ta poko laf.
Of mi ta robes? Kemen si ta e gai duru ku bo ta pretende di ta aki, dor di lanta pone preshon rib’un gai ku mane mi ta mira ta poko suak. Bo ta haña bo tin ku sigui pone preshon. Paso nan a kita bo mic, ta brasa so bo no a brasa e homber den backgroundnai.
E ora ei bo no a pone preshon pone e gai leg uit ku e tin spijt ku ela falta bo rèspèt i ku ta stoer e kera hunga den hende dor di kita bo mic. Pero e gai chiki ku a kanta tokante e situashon si bo ke primi??
Ami’n sa wa. Ko’i ta ko’i gai suak wa. Of porta ta ami tambe, si ta asina, laga mi sa..
Update: M’a haña comment tokante ta gai mariku mi ta i ku mi tin chens di muri pa loke ma skibi. Uhm… Mi a approve e comment aki djis pa boso por mira ta den ki mundu putri nos ta bibando. Kaminda hende ta pensa ku ta bon pa un hende pèrdè su bida pa un opinion. Serio?! Ami ta sakudiendo mi kabes so ta bai aki. Paso esaki si ta tristu. Serio.
Anto pa henter e geval aki, mi ke bisa tur hende lesando. No laga orguyo ta bo drive. Hendenan ku ta laga orguyo guia nan, ta tipo di kosnan aki nan ta hasi. Un hòmber grandi ku ta sigur di su mes, no tin nèt nèt nada di bewijs na niun hende. I mesun kos den e kaso aki. Niun hende no tabata pensa riba e kos aki mas, pero ta parse mi ku orguyo ta pone ku nos tin ku ban resusita un situashon bieu ku niun hende no tabata pensa riba dje mas. Djis pa bisa ku ta gai duru mi ta. ta ègt nesesario?
Ami no sa, pero tin hende tin otro prioridatnan den bida. Jammer henter e geval aki si. Pero m’a kore atrobe.
Peace out!


text:
Minister di Enseñansa, Siensia, Kultura i Deporte a hasi un rekorido na vários skol riba e promé dia
Minister di Enseñansa, Siensia, Kultura i Deporte a hasi un rekorido na vários skol riba e promé dia
Geplaatst op 13 August 2021 dor di Ministerio Enseñansa, Siensia, Kultura & Deporte
WILLEMSTAD – Ministerio di Enseñansa, Siensia, Kultura i Deporte (ESKD) den koperashon ku Direktiva di Skol Katóliko i Direktiva di Skol Públiko huntu ku Minister di ESKD sr. Sithree van Heydoorn, a bishitá algun skol riba e promé dia di aña eskolar 2021/2022.
E mainta a kuminsá na Kolegio San Dominico den e bario di Montaña kaminda huntu ku kolaboradó di gabinete sr. E. Bishop, funshonario di skolnan katóliko, pastor katóliko, representante di e parokia di Montaña i parlamentarionan Fergino Brownbill, Ramon Yung i Gwendell Mercelina, a partisipá aktivamante na e seremonia chikitu durante apertura di aña eskolar 2021/2022. Despues a sigui pa Kolegio San Martin de Porres na Santa Rosa kaminda Minister van Heydoorn a pasa kumindá tur alumno i maestro di tur e gruponan huntu ku e kabes di skol. Un punto di atenshon ta ku Kolegio San Martin de Porres ta hopi kontentu ku awor sí nan kurá di skol ta kedando kla.
Seguidamente a bishitá e skol speshal di fundeshi Marieta Alberto na Koraalspecht, kaminda minister a kombersá ku tur e alumnonan bou di ‘overdekte’, pasó asina por a tene e distansia soshal. Un punto di atenshon na e skol akí ta ku riba e kaminda i lugá di stashoná outo por tuma nota di hopi sushi. Skol a pidi minister pa yudanan ku esaki komo ku ta hasi e limpiesa i tòg den un tempu kòrtiku ta bin tira sushi bèk riba e lugá. Minister van Heydoorn na su turno a tuma bon nota i indiká ku lo e papia ku su kolega minister tokante e situashon akí.
Despues a bishitá un otro skol speshal di fundeshi ku ta Skol Myrna Dovale den e bario di Steenrijk. Aki ta kaminda maestronan ta traha ku hopi atenshon pa e muchanan ku tin problema ouditivo (speciaal onderwijs voor dove/slechthorende en ESM (ernstige spraak- en taalmoeilijkheden) kinderen). Minister a haña un splikashon amplio di e aktividatnan edukativo i a tuma nota di vários lokalidat ku mester di manteshon. Minister huntu ku e direktor di skolnan públiko sr. Römer i e funshonario di skolnan públiko, a indiká ku esaki tin nan atenshon i ku ta bai traha pronto riba esaki.
Por último Minister van Heydoorn a bishitá e skol di fundeshi Joan Maurits. Aki tambe a pasa serka tur e gruponan i kombersá ku e alumno- i maestronan. Un punto hopi remarkabel di e skol akí ta ku Minister a bin topa ku un maestro ku a kuminsá traha pa promé biaha na skol i a haña esaki hopi alentador, ya ku ta e intenshon pa sigui motivá nos hóbennan pa bira maestro.
Minister di ESKD sr. Sithree van Heydoorn, na nòmber di Gobièrnu, ta deseá tur alumno, maestro, dosente i tur otro trahadó di enseñansa un komienso di aña eskolar fruktífero. Alabes e ta hasi un yamada na tur alumno pa nan saka kara di nan mayornan dor di traha duru riba nan desaroyo, pa asina por guia nos pais den futuro. Na mes momentu Minister ta pidi tur alumno pa ban trata nos maestro- i dosentenan di un manera respetuoso i apresiá e trabou ku nan ta hasi pa desaroyo di nos pais.
** Riba e fotonan athunto por tuma nota di un parti di e rekorido. Pa mas potrèt por bishita página di Facebook di Ministerio di ESKD


text:
KRALENDIJK – E federashon di futbòl di nos isla ku ta FFB bou di presidensia di sr. Ludwig “Luti” Balentin, djabièrnè último den oranan di atardi, den sala di konferensia di Hotel Habitat, a presentá e kuerpo tékniko nobo di FFB na prensa.
Na e okashon aki a habri e atardi di e enkuentro, e presidente di FFB ku ta sr. Luti Balentin, ku a presentá e kuerpo tékniko i tambe sr. Silvio “Chio” Semeleer ku ta e kordinadó tékniko di henter e selekshon, tantu “coach”nan komo tambe e hungadónan den e selekshon. Despues di a keda presentá pa sr. Balentin ofisialmente komo e DT na kabes di e kuerpo tékniko di tres “coach”, a hiba palabra sr. Mauricio Tobon ku ta na kabes di e kuerpo tékniko.
Sr. Tobon a splika kon a yega na forma e selekshon di 25 hungadó pa e selekshon, esaki meskos ku ta sosodé rònt mundu. Tin 25 hungadó i segun treinennan ta bai, lo por mira kambio den e hungadónan den selekshon.
Tambe hiba palabra sr. Silvio “Chio” Semeleer ku ta e kordinadó tékniko na kabes di henter e selekshon i su “coach”nan.
Despues di sr. Tobon, segun sr. Semeleer a duna di konosé, ta sigui e di dos “coach” den e kuerpo tékniko ta sr. Shahairo Oleana i di tres “coach”ta Xedro Wever. E anochi aki tabata presente tambe e dos instruktornan pa e lisensianan di Concacaf pa e klupnan, sr. Ryan Martha i sr. Naftaly Rier.
Awendia no ta gewon asina ta nombra un “coach” komo DT di un selekshon. Mester ta “coach”nan lisensiá pa Concacaf pa por fungi komo tal. Mester tin e lisensianan sino no por ta “coach”di un selekshon.
Pa loke ta formamentu dje selekshon aki, esaki a keda formá pa e invitashon di Kòrsou ku selebrashon di 100 aña di e federashon di Kòrsou, ku lo tuma lugá den luna di febrüari.
E selekshon aki pa e kompromiso riba invitashon di e federashon di Kòrsou, lo keda tambe e selekshon pa entre otro weganan di Concacaf i otro kompromisonan. Ku esaki ta evitá manera tabata e kaso ántes, ku den purá ta kore forma un selekshon, momentu ku kualke kompromiso presentá den representashon di nos isla.
Awó e selekshon tei kaba i ta sigui prepará pa kualke kompromiso ku presentá i ku tin ku kumpli kuné den representashon di nos isla. Tambe t’asina ku opshon kuminsando otro aña, lo bai yama i trese nos hungadónan pafó di Boneiru, entre otro na Hulanda, pa forma parti di nos selekshon pa kualke kompromiso ku e selekshon tin ku kumpli kuné den representashon di nos isla sea aki na kas mes o pafó di kas.
Riba potrèt e enkuentro djabièrnè último pa duna informashon na prensa pa loke ta e kuerpo tékniko di selekshon di futbòl di nos isla.


text:
2013…0, 1, 2, 3… di 0 pa 1, pa 2 y 3. Un comienso nobo pa humanidad, pa hende, pa cada un di nos. Segun ensejansanan spiritual nos a drenta poco den e Era di Acuario. E Era de Acuario lo marca un cambio den conciencia di e ser humano y cu ta asocia cu un tempo di prosperidad, abundancia y pas.
Ta bon pa nos keda mira e cosnan bunita cu ta aparece den nos bida tur dia. Laga nos brasa otro un poco mas. Hasi bon, papia bon y pensa bon.
Laga nos uni man y fortifica otro. Stima loke ta di nos. Hasi cosnan simpel. Bishita otro mas. Stima, stima y stima mas. Duna Amor…felis 2013…cu pas y amor reina den bo cas y curason y hopi cos bon!


text:
Scirbi pa Robert Coffie, motivational trainer na Corsow. Mi a conoce Robert den tempo di Air Aruba, como station manager di Air Aruba na Corsow. Tur hende cu conoce Robert lo ta di acuerdo cu e ta un persona cu ta inspira y toca hende su curason pa su personalidad y sinceridad. Un gran hende! Danki, Robert pa bo contribucion balioso!
Si, Bo Por!!! Yes, You Can!!!
Ta tuma tempu pa edifiká i/òf logra kosnan bon.
Pero mantené bo fe i bo vishon enfoká i keda konsistente. Si bo tin e kosnan ei, mesora e proseso di kreashon ta kuminsa.
Ku kada pensamentu, kreensia, palabra i akshon bo ta moviendo den e direkshon ku bo ke bai.
Sinti kon lo bo lo sinti . Antisipá i mira kon e situashon ku bo ke krea lo ta. Uza bo imaginashon i hinka bo mes totalmente den e eksperiensia ei.
Ku fe,i bo vishon i ta konsistente, tur kos ta posibel, hasta den situashonnan i tempu ekonómiko difísil tin oportunidatnan.
Sea ku bo ke mehorá bo salú. Kibra ku un adikshon, òf kibra ku un patronchi negativo di bo komportashon, of krea mihó relashon, BO POR HASI’E’. YES YOU CAN!!
Keda positivo i asosiá bo mes ku hendenan ku ta apoyábo inkondishonalmente. Uza bo energia bon i no kompartí bo soñonan òf bo deseonan mas íntimo ku hendenan negativo ku no ta apoyá bo bèrdat.
Sa ku tin un siklo i fluho natural pa tur kos den bida i den universo.
E flor lo sali bunita ora e ta kla pa sali.
Un yu lo kana na e momento korekto.
Amor lo yega na e momento perfekto.
I Dios lo yega i yuda na e momentu ku mas bo mester di dje.
Sa tambe, ku igualmente ku e bon ku abo ta buska, e bon ei tambe ta buskando abo.
Mantené bo mes habrí pa risibí e loke bo ke, keda positivo i e milager lo yega.
Si, Bo Por!!! Yes, You Can!!!


text:
Despues di un eksitoso show siman pasa Kadir, Jennifer i Hugo djamars 18 yüli den Konsierto grátis na Freewinds.
Despues di un eksitoso show siman pasa Kadir, Jennifer i Hugo djamars 18 yüli den Konsierto grátis na Freewinds.
Despues ku siman pasa, un públiko grandi a disfrutá inmensamente di e show musikal ku Reinier Lijfrock i Jennifer Grant a trese, e siman aki, Freewinds ta sigui ku su konsiertonan grátis. E siman aki lo presentá e konosido Kadir Snijder, Jennifer Grant i lo hasi su debut riba Freewinds, e hóben kantante David Hugo.
Kadir Snijder: Kadir no ta un kantante deskonosí aki na Kòrsou. Ku su tremendo bos báritòn, Kadir lo bai entretené e públiko ku kompañamentu di The Freewinds Band. Na vários okashon den pasado, Kadir a yega di presentá riba Freewinds ku hopi éksito. E biaha aki, un biaha mas Kadir lo bai tei pa asina ei kanta pa su pueblo.
Jennifer Grant: Jenny ku tabata tei siman pasa lo ripití e siman aki. Esnan ku tabata tei siman pasa djamars por a disfrutá enormemente di e tremendo i potente bos di Jennifer Grant. Siman pasa Jenny a laga tur hende ku gana pa mas i esei nan lo haña djamars awor ora ku JG lo presentá un biaha mas riba Freewinds ku kompañamentu di e tremendo band musikal di e barku.
David Hugo: David Hugo ta un hóben kantante ku aparte di ta un tremendo jinete di kabai di paso fino, tin un talento formidabel den kanto. Ku un stèm tenor fuerte, e hóben aki djamars awor lo bai duna tur ku tin pa asina ei demostrá esnan presente su kalidat di kanto ku ta úniko.
The Freewinds Band i NGN Brazz: Ta bon pa menshoná, ku durante de presentashon di djamars awor, lo tin kompañamentu musical di The Freewinds band enkabesá pa e gran músiko I guitarista Patrick Zaguray I tambe e otro músikonan talentoso di e tremendo banda aki. Tambe lo tei presente den NGN Brazz ku ta ser forma pa Norman Kooks ( trompèt), Giovanni Atalita ( trombon) i tambe Norbert Girigorie ( sax) pa hasi e totalidat pa loke ta trata e kompañamentu musikal.
Entrada grátis. Manera a bira kustumber, entrada pa e konsierto nan ku Freewinds mes ta organisá ta grátis. E show ta kuminsá eksaktamente 8 pm i p’esei nos ta pidi tur hende pa nan tei for di 7:30 pa asina ei nan por subi i presensiá un tremendo show.
Ku tur probabilidat Freewinds djamars awor dia 18 di yüli lo ta mará na Mathey Werf ku ta keda nèt dilanti di Luna Blou. Pa bo keda registrá pa un o mas asiento den e show aki, manda un app na +599 9 5130837 i bisa kuantu lugá bo tin mester. Tur esnan ku den pasado a yega di bai e shownan riba Freewinds sa kon bon e ambiente aki sa ta.


text:
ORANJESTAD: Diamars merdia Minister Endy Croes ricibialgun atleta hoben di ekipo di Gymnastics Aruba CGA Avanse cu a competi den Yamilet Peña Classics 2022. E competencia a tuma luga siman pasa na Punta Cana, Republica Dominicana unda 9 pais y mas di 35 gimnasta a participa. Pa Aruba un total di 17 atleta a competi y a logravarios medaya.
Minister Endy Croes ta gradici e entrenadonan como tambemayornan cu ta sostene nan yiunan pa asina nan por a realisanan soño di competi na un competencia internacional. Masha pabien na e atletanan di CGA Avanse cu e tremendo logrodanki pa pone Aruba su nomber briya internacionalmente.Aruba ta orguyoso di boso!


text:
MACUARIMA, ARUBA: Cuerpo Policial Aruba ta haci un invitacion pa e barionan di San Nicolas pa un anochi informativo presenta pa Polis di Bario San Nicolas.
E idea aki a bin for di Polis di Bario di San Nicolas pa asina scucha di e habitantenan pero tambe ta mas serca di e habitantenan di diferente barionan di San Nicolas. Tambe e habitantenan por cera conoci cu e Polisnan cu lo ta na encargo di e bario.
Lo bay tin diferente thema pero locual ta mas importante y lo enfoca riba dje, ta pa scucha e preocupacion di e habitantenan. Kico ta e problema chikito of grandi, kico ta molestia e habitante of bario pero tambe e habitantenan por trece ideanan of posibelmente solucionnan cu por tin pa cu e bario.
Pa es motibo aki comunidad y specialmente e barionan di San Nicolas ta cordialmente invita pa e anochi aki. E habitantenan di Seroe Colorado, De Vuyst, Lago Heights, Juana Morto, Esso Height, Nijhofstraat y Diamantbergweg ta invita pa atende e anochi informativo aki.
Tambe lo tin presencia di diferente departamentonan manera City Inspector, Slachtofferhulp, Fundacion Cas pa Comunidad Aruba FCCA y Directie Natuur en Milieu DNM. Hunto por intercambia ideanan of preocupacionnan.
Dialuna 29 augustus 2022 cuminsando for di 07:00 pm pa 09:00pm na Centro di Bario Lago Height lo tuma lugar e encuentro aki. Habitantenan di e dicho barionan boso ta cordialmente invita. Nos ta warda boso bishita.


text: Tabata diamars anochi cu varios polis di Oranjestad y Santa Cruz mester a bai reforsa polis di frontera y security airport mirando grupo minoritario di pasahero no a gusta con e aerolinea Wingo tabata gaña nan mientras no por a duna nan documento riba papel pa garantisa nan cancelacion di vuelo. Aki tambe ta papia cu trato tabata nada agradabel paso prome a duna nan algun chips y awa cu tabata tin riba avion y no un bon pa bai busca cuminda, tambe tabata tin pasahero cu coneccion nacional di Colombia y tambe international ( cu otro aerolinea ) unda Wingo a gaña bisa cu na Colombia immigracion lo yuda nan haya nan coneccion. Pasahero cu no ta prome bes ta biaha a cuminsa rabia y riba dje ora un personal ta pone sera su boca. Video ta papia pa su mes. Pasahero mes a pidi polis unda nan a busca un hotel pero sin cuminda, na hotel no ta inclui cuminda unda pasahero mes mester a bai busca algo di come den sercania di e hotel, maltrato paso no ta prome biaha esaki ta pasa y mas aun trahador nan cu no sa con pa atende cu hende. Ta ora un señora dama cu vest oranje a yega a logra haya informe pa cu avion lo por sali siguiente dia si e piloto bira bon of atardi un otro piloto mester bin cu copa via Panama pa asina bula atardi cu dicho avion, te ainda tin pasahero rabia pa forma di gaña y riba dje trata di bisa sera boca y tambe como no tin ningun representante pa duna cara pa asina haya cuminda y resolve esnan di transito. Na final polis ta e unico cu a yuda pa haya luga pa drumi y mayan anochi cu ta diarazon pa por bai Bogota unda esaki ta e punto final ta trata avion boeing 737/800 cu capacidad 186 stoel pero tabata tin 116 pasahero cu 17 pasahero ta local biba na Aruba cu no a haya hotel mientras 99 pasagero tabata turista unda tin hasta muchanan cu nan mayornan. Mester remarca cu via aerolinea nos no a haya mucho informe pero si ta bisa cu grupo pasahero no a presenta tampoco pa desembarque y esei lo ta no show off.


text:
Detenshon pa intento di asesinato i trafikashon di hende i droga
KOMUNIKADO DI PRENSA 318 / 2021
8 sèptèmber 2021
Detenshon pa intento di asesinato i trafikashon di hende i droga.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djárason 8 di sèptèmber 2021, alrededor di 5or di mainta, personal di Divishon di Krímen
Organisá den koperashon ku KMAR a tene entradanan hudisial na e adrèsnan Kaya
Cristobal Colon i Kaya Lima.
E entradanan hudisial ta den kuadro di un investigashon penal ku ta andando relashoná ku
un kaso di intento di asesinato i trafikashon di hende i droga. Na e adrèsnan a detené e
hòmbernan sospechoso C.J.C.S. di 31 aña di edat i S.S.A.L. di 39 aña di edat, ámbos nasé
na Venezuela. Tambe polis a haña i konfiská droga i algun telefòn selular.
Na e adrèsnan ariba menshoná a detené algun persona ku no tabatin e dokumentunan
nesesario pa por permanesé riba nos isla. A entregá e personanan aki na e Departamentu di
Imigrashon.
A presentá e sospechosonan C.J.C.S i S.S.A.L. dilanti un fiskal ouksiliar ku a ordená nan
enkarselamentu pendiente di mas investigashon.


text:
KRALENDIJK- Riba djárason 21 di sèptèmber, den un ambiente ameno, a introdusí Genesis Saragoza, e konsehero di komunikashon/bosero nobo , di Kuerpo Polisial Hulanda Karibense na prensa.
Genesis Saragoza ta prosedente di Boneiru i a biba riba e isla te na momento ku 5 aña pasá el a bai studia Komunikashon Internashonal na Hanze Hogeschool na Groningen, na Hulanda. Despues di su estudio, Genesis a traha pa mas di 2 aña na Fundashon Simavi na Amsterdam, Hulanda den e departamentu di komunikashon.
Genesis ta sigui Miluska Hansen ku a kumpli ku e funshon aki for di promé di ougùstùs 2017, pa mas di 4 aña. A probechá di e oportunidat pa tuma despedida di forma ofisial di Miluska.
Komunikashon
Genesis, huntu ku Caroll-Ann Soliano, ku komo konsehero di komunikashon via SSO-CN ta sostené Genesis, lo sòru pa e komunikashon eksterno i interno di e Kuerpo na tur tres isla. Pronto lo reforsá e tim di komunikashon di KPCN ku un kolaboradó di komunikashon tambe.


text:
Willemstad
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Willemstad ta kapital i siudat mas grandi di Kòrsou. E tabata tambe e kapital di Antias Hulandes te ku e disolushon di esaki na oktober 2010. Willemstad ta konta ku un poblashon di mas o menos 125.000 habitante. E bahía di Santa Ana ta dividi Willemstad entre Punda i Otrobanda. For di 1886 e Koningin Emmabrug (e brùg di ponton) ta konektá e dos barionan. Awendia mayoria tráfiko ta pasa riba e Koningin Julianabrug.
Willemstad su arkitektura ta un meskla di varios estilo kolonial hulandes i spañó i esaki a logra buta e siudat riba UNESCO su lista di herensia mundial.
Historia[editá | editá fuente]
E spañónan a deskubrí Kòrsou na 1499. Nan lo a yega dia 26 di yüli, dia di Santa Ana, lokual lo splika e orígen di bahía di Santa Ana su nòmber. Nan a disidí di establesé nan mes na aña 1527.
Na 1634, despues di mas ku shen aña bibá riba e isla, e spañónan a pèrdè Kòrsou na e hulandesnan. Nan a yama e parti ost di bahía di Santa Ana De punt, na Papiamentu Punta, lokual a bira Punda. E aña despues, 1635, nan a traha Fort Amsterdam pa defendé e entrada di e haf natural. E ta e fòrti mas bieu ku West-Indische Compagnie tabata tin. E stat a desaroyá rònt di e fòrti. Na aña 1707 nan a disidí di establesé un bario nobo na e parti west di e bahía di Santa Ana: Otrobanda. Esaki tabata mirá komo e sentro kultural di e stat.
Riba 30 di mei 1969, añanan di tenshon entre gruponan sosial i derechinan limitá di trahadónan a resultá den un wèlga. Despues ku wèlguista nan a tende ku Wilson Godett, lider di sindikato Algemene Haven Unie, a haña bala, nan a sende Heerenstraat na kandela. Hulanda a manda 300 marinier pa restorá orden na Kòrsou.
Ekonomia[editá | editá fuente]
E haf natural tabata e faktor prinsipal den e desaroyo di Willemstad. Ya den siglo 17, Asiento tabata e sentro di negoshi di katibu. Hende tabata trese katibu di Afrika na Kòrsou pa despues nan bai varios destinashon den Sentro- i Sur Amérika.
Despues di abolishon di sklabitut, e ekonomia di Kòrsou a sufri basta. Hopi hende a emigrá pa otro islanan den Karibe buskando trabou. Hopi di nan a haña trabou riba plantashinan di suku na Cuba. Ta te 1914, aña ku Shell a establesé un refineria nobo den Schottegat, e ekonomia a mehorá. E refineria, mihó konosí komo Isla, a ofrese hopi trabou, pa antianonan ku a emigrá i pa strañeronan di, entre otro, Karibe i Sur Amérika. Den e di Dos Guera Mundial e refineria tabata produsí kerosine pa bombarderonan merikano.
For di añanan 1960 Willemstad su ekonomia a kuminsa depende mas riba turismo.
Deporte[editá | editá fuente]
Beisbòl tin un presensia fuerte na Willemstad. Hungado di Major League Baseball Andruw Jones (All-star), Jair Jurrjens (Atlanta Braves pitcher), anto Wladimir Balentien (Cincinnati Reds outfielder) tur ta bini for di Willemstad. Pabao Little League a aparese den sinku Little League World Series, ganando na 2004. Na 2008, un ontro team di Pabao Little League a gana e Junior League World Series, despues ku nan a gana e region Latino Merikano, anto despues ganando e region Asia-Pasifiko anto Mexico su kampionan regional pa bira e kampion internashonal, anto despues nan a gana e U.S. champion (West Region), Hilo Merikano/LL Nashonal (Hilo, Hawaii), ku 5-2.
Lesa tambe[editá | editá fuente]
Link eksterno[editá | editá fuente]


text:
Prinston Poulina tin ku bai 4 aña será
E konosido rèper i artista urban Prinston Poulina, kreador di e hit mundial ‘Bala’ – huntu ku Tony Montana- ku riba YouTube a surpasá mas di 32 mion views a keda kondena na 4 aña di prisòn. Hues a hañ’e kulpabel di atrako na 3 okashon den aña 2021 ku ta inkluí un robo di mas ku 40 mil florin. Esaki a bai den forma di atrako/ ladronisia di kaha fuerte. Prinston a splika den korte, ku e ta aseptá su envolvimentu, i ku ya kaba e tin intenshon serio di kambia su bida i bira testimonio pa otro hóbennan. E ta bisa hues ku pandemia a resultá hopi difísil ya ku no tabata tin entrada finansiero pa e komo artista. Tambe e ta splika ku ya e tin 22 kansion skibi pa konsientisa otro hobennan.
Prinston Poulina tin hitnan manera : Sendelly (huntu ku Randy Leroy), Primida (huntu ku TseaN), Pacatan. Su ultimo entrevista tabata den e Podcast ku Ruvette Dirksz aña pasá.


text:
Curaçaosch Museum
Seri di Herensia Kultural
Curaçaosch Museum ta situá na Van Leeuwenhoekstraat, Mundu Nobo, den un edifisio kaminda ántes tabatin un hòspital militar ku na 1853 nan a traha pa pashèntnan di keintura hel. Despues di Segunda Guera Mundial a surgi na Willemstad e idea pa funda un museo di nos mes pa konservá herensia di nos isla. Na 1946 e personanan ku a tuma e inisiativa, Chris Engels i Rudolf Boskaljon (Shon Dòdò), a lanta e fundashon ‘het Curaçaosch Museum’ i na 1948 a inougurá e museo. Pa e meta akí mester a restourá e edifisio i trese kambio. Entrada prinsipal a bira e ora ei na e parti mas kòrtiku kaminda a traha un trapi tradishonal ku su stupi hanchu na estilo di siglo 19, ku dos lantèrnu di kaya proveniente di Saba, un na kada banda. A koba muraya di e salanan abou pa traha kondukto pa airu pasa, miéntras ku na parti wèst a traha un pida na forma di mitar luna kaminda a pone un cariòn ku su klòknan bashá na Hulanda.
Den e museo ta reina un ambiente di tempunan leu nos tras. E piso ariba ta mueblá manera un kas di biba na prinsipio di siglo diesnuebe. Tin tres espasio mueblá na estilo elegante; un sala, un komedor, un kamber di drumi, ademas un kushina típiko di Kòrsou. E kolekshon di muebel antik ta úniko. Ta muebelnan di Kòrsou ku skreinwèrkernan lokal a traha. Arte lokal di awendia i arte internashonal tambe ta representá aki. Den e piso abou tin artefaktonan indjan i ophetonan di uso tradishonal afro-kurasoleño, ku pader Paul Brenneker i Elis Juliana a kolekshoná i ku Nationaal Antropologisch en Archeologisch Museum a duna museo fiá.
Na e momentu akí ta reorganisando e piso abou di museo. Intenshon ta pa deskribí di un forma popular e artefaktonan históriko pa asina duna un bista mas kronológiko di historia di Kòrsou. “Un museo tambe mester keda dinámiko i mester bai ku tempu”, Durguti ta mustra. Si tur kos sigui kana, reorganisashon di e piso lo ta kla na fin di e aña akí. Ku e kambio akí i ku eksposishonnan di arte i otronan temátiko, museo ta spera ku den kurso di e siguiente sinku añanan e kantidat di bishitante lo ta dòbel.
Curaçaosch Museum tin ademas un programa edukativo. Hóbennan bishitante ta pasa den e museo hañando splikashon i presentashonnan adaptá na edat di nan grupo. “Ta importante pa hóbennan for di tempran sera konosí ku nos museo i ku historia di nan isla”, asina Judith Gorsira enkargá ku e sekshon edukativo ta bisa.
Den e hardin botániko di Curaçaosch Museum tin un lokomotor di diesel di e marka Plymouth. E lokomotor ku su dos garoshinan ku piedra di kalki durante hopi aña a sirbi na Curaçaose Mijnmaatschappij. E trein ta representá historia di kobamentu di wama na Kòrsou. A koba wama for di 1875 na Tafelberg. A usa e lokomotor den e periodo despues di Segunda Guera Mundial. Den e di dos parti di añanan setenta a stòp ku transpòrt via trein, i trùknan grandi di karga a bini na lugá.
Pegá ku museo tin ‘Snipgallery’. A inougurá Snipgallery na 1996 i a dun’é tal nòmber na honor di e avion históriko Snip, un Fokker F15, ku na desèmber di 1934 tabata e promé avion ku for di Europa a krusa Atlántiko bini “De West”. E biahe a tuma ocho dia, e buelo total a suma kasi 56 ora. KLM a restourá e cockpit, e motor i un parti di e kabina i pa regalá Curaçaosch Museum.
E kiosko ku te na aña 1961 tabata na Awasá ta un lugá sumamente adekuá pa presentashon i selebrashonnan den kurá di museo. E kiosko akí na memoria di e músiko Shon Janchi Boskaljon, ta rekordá nos e suarenan festivo ku tabatin riba djadumingu na e Otrobanda di antaño.
Fuentenan
Entrevista ku Kahrine Durguti-Martijn, direktor interino, i Judith Gorsira enkargá ku e sekshon edukativo di e museo De Archiefvriend, yüni 2001
Curaçaosch Museumkrant, edishon spesial ‘50 jaar Curaçaosch Museum’, (1998)
Het Curaçaosch Museum, publikashon di fundashon Het Curaçaosch Museum en kooperashon ku ‘Cultureel Centrum Curacao’ i ‘Sticusa’
Encyclopedie van de Nederlandse Antillen (1985)
Portrèt
Curacaos Museum ku kiosko un lugá sentral na Awasá te 1961
Teksto: Corine Havinga. Portrèt: Prince Victor.


text:
Bèrgwensa - Atake riba un otro persona
Oscar tin 10 aña i e ta biba huntu ku su ruman muhé i su mama. Su mayornan tin un relashon difísil. E komportashon di Oscar ta parse esun di su tata i su mama tin ku lucha hopi pa lidia ku esaki. Pa esaki, chék parti 1 di Bèrgwensa.
Lokual violensia i abusu por hasi ku bo
Oscar ta tenta un kompañero di klas paso e mes ta haña masha poko atenshon na kas i e ruman muhé mayor ta menospresi’é. Esaki ta su manera pa anda ku e doló, rechaso i e desepshon ku e ta sinti. Tambe nos ta mustra kon un atake riba un otro persona por tuma lugá a base di un historia anónimo ku a pasa di bèrdat.
Esaki ta e historia doloroso di un hende muhé hóben ku a sufri di abusu seksual na un edat hopi yòn i awor e ta sinti asina tantu rabia den su mes ku e tin miedu di hasi otro i su mes daño. Guiami, e konseho i punto di notifikashon di violensia doméstiko i maltrato di mucha - parti di tei p'abo -, ta kompartí e historia.
Den kaso di kualke forma di violensia òf sospecha di violensia, bo por tuma kontakto ku:


text:
Mocion di desconfianza encuanto werksternan di SKOA ta otro mentira di AVP
- “E lucha cu Prome Minister ta hibando ta laga sin base e mocion cu oposicion a firma pa mande cas”
ORANJESTAD (AAN): Dialuna siman pasa, Parlamento a cuminsa trata presupuesto pa aña 2022 na unda cu Ministernan di Gabinete Wever-Croes II a defende e presupuesto di nan ministerionan.
Dialuna 4 y diamars 5 di april, a toca turno di Prome Minister Evelyn Wever-Croes y Minister Xiomara Maduro pa defende e presupuesto pa 2022 di nan ministerio. Prome Minister a remarca cu e presupuesto aki ta sumamente crucial pasobra e aña aki, despues di dos aña duro na unda cu e pandemia di Covid 19 a causa nos pais un atraso enorme den trabaonan cu tabata planea, Gobierno di Aruba a decreta 2022 como Aña di Inversion y Oportunidad y Gobierno di Aruba tin un rol pa hunga den e oportunidadnan di inversion.
Partido AVP sosteni door di oposicion, durante e reunionnan, a presenta un mocion di desconfianza contra Prome Minister di Aruba. Un di e motibonan cu a worde menciona den nan mocion, ta pasobra Prome Minister lo no a haci nada pa e ‘werksternan’ di SKOA. Esaki, Prome Minister a enfatisa ta un otro mentira mas cu AVP a skirbi den nan mocion.
“Kier condena ami, manda mi cas pasobra ami a sali pa e ‘werksternan’ di SKOA. E unico hende cu a saca un man y hasta su nek ta ami y mi tin cu bay cas? Ta ki señal bo ta manda eynan?”, Prome Minister a enfatisa.
Den su disertacion pa señala tur e mentira y erornan cu e carta di mocion di desconfianza ta contene, Prome Minister a remarca cu ta importante pa tur hende di SKOA especialmente esnan den limpiesa di SKOA, pone bon atencion ken ta para realmente na nan banda y ken ta haci uzo di e oportunidad simplemente pa oportunismo politico.
Prome Minister a splica cu su colega Minister Endy Croes y su persona a enfatisa bon cla, varios biaha prome y durante e reunionnan den Parlamento, cu mientras Gobierno ta den negociacion cu SKOA, Gobierno ta garantisa e pagonan mescos cu a bin ta haciendo te awor. AVP parce cu ta comprende esey masha bon pero kier keda insisti pa hunga cu inteligencia y sentimento di trahadonan den limpiesa di SKOA y cu pueblo di Aruba. Ta bon cu oposicion comprende cu Parlamento ta e constitucion mas halto di nos pais y no por haci e weganan aki. Parlamento ta algo serio y ta conta cu hendenan cu ta tuma nan trabao di parlamentario na serio tambe.
“No tin necesidad pa kita hende ni pa subi schoolgeld. Unabes negociacion caba y nos weita kico ta e suma envolvi, kico ta e situacion exacto, si mester nos lo bin Parlamento y nos lo tuma tur e input cu Parlamento a duna nos den e dianan aki como un sosten pa yega na un solucion pa SKOA. Esey ta hopi importante pa nos señala awe”, Prome Minister a duna di conoce.
Cu esaki tambe, Prome Minister a laga sin base e mocion di desconfianza cu AVP y oposicion a firma pa mande cas, enfatisando cu esaki ta un falsedad y falta di respet na nos pueblo henter pa uza SKOA y ‘Werksternan di SKOA como un motibo pa kita e mandatario principal di nos pais for di trabao.
E mocion di desconfianza a worde desaproba dunando tambe e confianza na nos Prome Minister pa sigui lucha cu fe y determinacion pa nos pais y sigui lucha na bienestar di nos pais na unda su meta principal como lider di Gabinete Wever-Croes II, ta crea inversionnan cu ta brinda oportunidadnan pa cada ciudadano di nos pais.


text:
Kralendijk – “Awe e loke mi tin di bisa ta relativamente kòrtiku. Siman pasá a kambia e lei temporal di COVID-19 na Hulanda i esaki ta nifiká entre otro ku e prohibishon di buelo ku tabata konta pa islanan BES, no ta na vigor mas. Ta p’esei ta pèrmití atrobe buelonan di Canada i Merka pa Boneiru”, gezaghèber Edison Rijna a bisa fin di siman pasá durante un enkuentro ku prensa. “Kompanianan di aviashon mester tene nan mes na e lei nobo ora ta trata kontròl di tèst di PCR. Den práktika semper ta dura un tempu promé ku tráfiko aéreo ta manera kustumber. Pues lo dura algun siman promé ku e promé buelonan di e paisnan menshoná yega i sali for di Boneiru.
Siman pasá tambe mi a anunsiá ku direktorado di Supervishon i Mantenshon di Lei konhuntamente ku kuerpo polisial Karibe Hulandes, lo aktua severamente si empresarionan den hóreka no tene nan mes na regla. Mi a bisa ku e tempu di atvertí tambe a pasa. Djamars último inspektornan di Supervishon i Mantenshon den koperashon estrecho ku KPCN a but i sera shete establesimentu di hóreka. Na tur e anochi ei a kontrolá 16 establesimentu di hóreka. Ayera, djaweps tambe a hasi kontròl. Durante e kontròlnan ei sí no a parti but komo ku tur hende a tene nan mes e reglanan manera eseinan ta stipulá.
E medidanan ku mi a anunsiá siman pasá ta keda na vigor. Mi ta konta ku tur hende ta tene nan mes na e reglanan. Huntu nos por kontrolá e vírùs di corona si tur hende aportá ku nan granito”, gezaghèber Edison Rijna a bisa.


text:
Dia 3 di juni ultimo, Prome Minister Evelyn Wever-Croes Croes a ricibi bishita di sra. Mr. Olivia M. Trimon-Croes en conexion cu 25 aña den servicio di gobierno di Sra. mr. Trimon-Croes.
Despues di a gradua na Universidad di Leiden den Derecho Internacional, mr. Olivia Trimon –Croes a cuminsa traha na Departamento di Relacionnnan Exterior di Aruba riba e fecha 1 mei 1996. For di 2009 te cu 2011 mr. Trimon-Croes a traha na Gabinete di Minister Plenipotenciario na Hulanda como Consehero Legal. For di december 2011 su persona ta bek na Departamento di Relacionnan Exterior como Funcionario riba tereno huridico y di maneho. Alaves ta fungi actualmente como Directora Suplemente.
Sra. mr. Trimon-Croes ta encarga cu diferente tratado y ta raporta y monitor e cumplimento di parti di Pais Aruba cu e acuerdonan internacional aki por ehempel regularmente ta raporta riba tratadonan di derecho humano y representa Aruba den foro internacional.
Prome Minister a gradici Sra. mr. Trimon-Croes pa e aporte cu el a brinda Aruba durante 25 aña y a desee hopi mas aña di exito den su funccion den e departamento di gobierno.


text:
Amor pa Aruba ta pa bo…Aruba ta mi patria stima, Aruba ta e lugar caminda ami, mi mayornan y mi welonan a nace. E amor pa mi isla a wordo crea door di mi mayornan for di chikito y tambe door di e dirigentenan di grupo juvenil De Trupialen.
Con Aruba a inspira bo den bo ultimo cd…’Nos cancionnan na papiamento’? Semper e musica di Aruba a tokami profundamente.
For di chikito mi a toka y canta e cancionan di Aruba den De Trupialen y esey a haci cu nan a bira parti di mi y mi formacion musical. Pesey mi a dicidi di dedica un CD na nos musica na Papiamento.
Con nos por inspira e amor pa Aruba cerca e hubentud… Prome cu tur cos, nos mester ta un bon ehempel. Mustra respet pa nos musica, nos pais y nos bandera. Mustra respet pa tur hende, tur caminda cu nos bai. Sea gentil, cordial y semper sincero den tur cos cu nos haci.
Folclor ta muriendo den hopi paisnan ora nan desaroya y modernisa…ken mester cuid’e? Obranan musical den cual folklore di un pais ta wordo exponi, lo juda na mantene y engrandece esaki pa semper. Pues mi ta kere cu nos musiconan local por haci hopi pa mantene nos folklore.
Un mensaje personal di bo…..Stima nos pais, stima nos musica, stima nos bandera y stima nos hendenan.
Laga nos semper traha cu amor y dedicacion, pa nos hiba nos Aruba dilanti. Y semper laga Aruba ta na prome lugar cerca nos tur. Emisoranan di radio y tv local mester por dedica mas tempo y programa na nos propio musica y nos propio artistanan Arubiano.
Nota personal di editora: ‘Danki Dennis, semper mi a aprecia bo pa bo amor pa musica, amor pa Aruba y pa bo personalidad honesto y trankilo…’


text: Diasabra merdia a drenta informe di un accidente cu hende herida entre nan un baby, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda cu atrobe e lusnan di trafico no ta funciona y un dama chofer di un Toyota Yaris cu tabata bini di pariba no a duna preferencia na un Toyota Agya biniendo di zuid cu preferencia y e Yaris a dal e Agya bir’e 180 grado pone para banda panort di caminda. Den e Agya tabata tin un baby cual lo a ricibi sla. Na yegada di e ambulans nan a atende na e sitio mes e baby cu a resulta levemente herida.


text:
Den e programa pa hoben y su famia ‘Camp 13’, e psicologo Dimitri Halley a duna un splicashon di depreshon durante e periodo di pubertijd. Tambe e la splica e esencia di e etapa di adolesencia y pakico e etapa aki ta asina dificil pa e hoben. E ta bisa cu den e periodo aki ta importante pa e major sinja pa duna e hoben espacio pa descubri y desaroja su mes personalidad. Pakico un hoben ta experimenta cu droga y alcohol ta bin hopi biaha dor di e periodo di cambio cu e ta pasa aden. Esaki por trese stress y depreshon cu ne. Y refleho riba e dolornan di e ninjes di e hoben. Aki e la hasi e expreshon cu hopi biaha nos no ta tene cuenta cu ne, esta “droga no ta cura e herida, e ta tapa e dolor.” Tambe Dimitri a bay mas profundo riba e asina jama midlife crisis, cu e ta un ripiticion di e pubertijd cu no a worde completa. Di parti di Comprondiendo Bida nos ta recomenda tur hoben y nan famia cu no a wak e programa pa puntra Tele Aruba ki dia tin ripiticion y asina informa nan mes con pa sostene e hoben cu ta pasando den su pubertijd.
“Droga no ta cura e herida, e ta tapa e dolor.” Dimitri Halley
“Droga no ta cura e herida, e ta tapa e dolor.” Dimitri Halley


text:
“I e konseho tabata bon den bista di Farao i den bista di tur su sirbidónan. E ora ei Farao a bisa su sirbidónan: “Nos por haña un hòmber manera esaki, ku tin e Spiritu di Dios den djé?” Pesei Farao a bisa Jozef: “Komo ku Dios a mustrabo tur esaki, no tin ningun hende ku disernimentu i sabiduria manera abo. Abo lo ta hefe di mi kas, i segun bo òrdu henter mi pueblo lo wòrdu goberná; solamente riba trono lo mi ta mas grandi ku bo.”
Genesis 41:37-40
Na momentu ku nos tin e Spiritu di Dios den nos, ni maske kuantu inhustisia nos sufri esei no ta kambia e esensia di ken nos ta. Jozef a wòrdu skohe pa Dios i ni maske kuantu kos e la pasa aden semper Dios tabata kune. Maske e la wòrdu bende inhustamente pa su rumannan, semper e la keda ku un kurason hustu i rekto dilanti di Dios. Esei a pone ku den tur loke e tabata hasi Dios semper a bendishon’e.
Nos tur por sufri inhustisia den bida, pero loke ta hasi diferensha ta kon nos lo reakshona. Si nos lo mantene nos mes fiel na Dios i konfia den Su hustisia òf si nos lo buska e hustisia ku nos propio mannan.
Buska e Spiritu di Dios, e lo dunabu sabiduria i disernimentu.


text:
Eskudo
26 di yüni 1986 Konseho Insular bou di presidensia di gezaghèber George Soliana a aprobá e eskudo. 6 di sèptèmber 1986 a develá e eskudo den presensia di un kantidat grandi di miembro di parlamento i minister presidente Don Martina. E eskudo di Boneiru ta blou, referiendo na laman ku ta rondoná e isla, ku un timon di oro referiendo na e hopi nabegantenan boneriano ku pasa tur laman di mundu. E eskudo mei mei ta di plata ku seis punta kòrá, rondoná ku un renchi di kompas pretu. Un korona di markes ku sinku blachi i kuater perla ta kubri e totalidat, referiendo na e laso ku kas real hulandes.


text:
about 9 hours ago
Laga nos tene bon cuenta cu e palabra di Dios no ta scirbi solamente pa nos informacion, pero pa nos salbacion y transformacion. E problema di mas grandi cu nos tin awendia, no ta criminalidad, inmoralidad,droga etc, pero e falta di respet pa Dios y su palabra ta e causante…
Laga nos tene bon cuenta cu e palabra di Dios no ta scirbi solamente pa nos informacion, pero pa nos salbacion y transformacion.
E problema di mas grandi cu nos tin awendia, no ta criminalidad, inmoralidad,droga etc, pero e falta di respet pa Dios y su palabra ta e causante di tur maldad.
Ora hende no ta respeta Dios ta facil pa diabel tuma over den nan bida, y dirigi nan bida, y hopi hende no ta compronde cu e motibo cu nan tin stress, depresion, y hasta amargura den nan bida, ta pasobra nan no tin respet pa Dios.
Tin hopi hende ta cana completamente contra e boluntad di Dios, faltando cu su palabra, principio y boluntad y ta bisa cu nan ta feliz, pasobra nan ta feliz den scuridad, y e enemigo a haci nan ciego, pa nan no sali for di locual cu nan ta (Juan 3:19+20).
Hopi ta lubida cu ta Dios a crea nos:
Dios merece nos adoracion ( Rev 4:11)
Dios ta duna nos sabiduria ( Salmo 111:10)
Dios lo huzga nos ( Mateo 25:41).
Dios ta amor ( 1 Juan 4:8).
Nos respet ta agrada Dios ( Efesios 6:2-3)
Nos mester respeta tur hende.(1 Pedro 2:17).
Esun cu ta respeta Dios, ta obedece Dios.( Santiago 4:7).
Pasobra ta para scirbi :Manera mi ta biba, Señor ta bisa, tur rudia lo dobla pa Mi, y tur lenga lo duna alabansa na Dios.(Romanonan 14:11).
Ora nos sa masha bon cu nos ta falta respet na Dios, door di nos actitud, manera di papia, manera di biba, kier sigi den nos maldad aunke nos sa bon, bon cu nos ta haciendo malo, nos ta bibando den rebeldia , y den peligro henter dia pasobra si morto mester presenta si nos no arepenti y bini na Señor nos destino lo ta fierno.
E palabra di Dios ta bisa den Galationan capitulo 6:7 cu tur locual un hende sembra e lo cosecha, pero toch tin hende ta sigi haci bofon, y tin otronan ta sigi apoyanan, y purba tur manera pa complace cu maldad, pero tambe creando un generacion cu no ta obedece Dios.
Hende ta tira falta riba tur situacion pafo di cas, pero ta lubida cu pa falta di respet pa Dios, cos no ta bay bon den cas.
Ora un persona ta den adulterio of cualquier tipo di inmoralidad, tin pleito den su cas, pasobra e homber/muher a perde respet pa Dios.
Dios a destrui mundo den Genesis Capitulo 6 +7 pa motibo di falta di respet y maldad.
Dios a destrui Sodoma y Gomorra pa motibo di inmoralidad y falta di respet.
Nos mester lanta nos yuinan cu respet pa Dios, guiando nan den e caminda di Cristo, kende ta E luz berdadero pa nos bida.
Asina cu den un cas no tin respet pa Dios, henter e famia ta sufri e consecuencia, pasobra nan no tin coneccion cu Dios, y e enemigo ta haci fiesta.
Ora bo tende vocabulario di cierto hoben , mesora bo ta bin compronde cu no tin respet pa Dios, y esaki a conduci na e dolor inmenso cu nan mayornan ta pasa aden.
Ora no tin respet pa Dios, portanan ta sera y amistadnan ta bay perdi, pasobra respet pa Dios mester bini na prome lugar.
Un hende no por ta integro,si e no tin respet pa Dios y su palabra.
E respet pa Dios ta mas importe pa nos cu tur cos.
about 9 hours ago
TEMPO: AWE ANOCHI: PARCIALMENTE NUBLA Y SECO DEN MARDUGA Y MAYAN: PARCIALMENTE NUBLA CU UN AWACERO BREVE TEMPERATURA MAXIMO 32 GRADO CELSIUS TEMPERATURA MINIMO 26 GRADO CELSIUS INDICE DI CALOR (HEAT INDEX) DEN Y ROND DI ORANAN DI MERDIA: 34 PA 40 GRADO CELSIUS UV INDEX: 12 BAHADA DI SOLO…
TEMPO: AWE ANOCHI: PARCIALMENTE NUBLA Y SECO DEN MARDUGA Y MAYAN: PARCIALMENTE NUBLA CU UN AWACERO BREVE
TEMPERATURA MAXIMO 32 GRADO CELSIUS
TEMPERATURA MINIMO 26 GRADO CELSIUS
INDICE DI CALOR (HEAT INDEX) DEN Y ROND
DI ORANAN DI MERDIA: 34 PA 40 GRADO CELSIUS
UV INDEX: 12
BAHADA DI SOLO : 6:34 PM
SUBIDA DI SOLO : 6:29 AM.
BIENTO: MODERA FOR DI DIRECCIONAN ENTRE OOST TE OOST- ZUIDOOST; FORSA 3 TE 4 (12 TE 30 KM/ORA, 7 TE 16 NUDO). DEN DIA BASTA FUERTE TE POSIBLEMENTE FUERTE DEN RAFAGA; FORSA 5 TE 6 (31 TE 50 KM/ORA, 17 TE 27 NUDO).
SITUACION GENERAL DI TEMPO PA PROXIMO 24 ORA: HUMEDAD DISPONIBLE DEN REGION LO PRODUCI TEMPORALMENTE ALGUN AREA DI NUBIA. LOCALMENTE ALGUN AWACERO BREVE POR DESAROYA DURANTE PROXIMO 24 ORA.
CONDICIONAN MARITIMO/ ESTADO DI LAMA: NA PARTINAN PROTEJE DI COSTA: LEVE NA PARTINAN ZUID: MODERA NA PARTINAN OOST TE NOORDWEST DI COSTA: MODERA
AVISO/ ALERTA: NINGUN
FENOMENONAN SPECIAL: NINGUN
TEMPO TROPICAL SIGNIFICANTE:
DI AZOREN Y NO TA DI IMPORTANCIA PA CARIBE.
NOORD-NOORDOOST DI ISLANAN CABO VERDE Y
TABATA MOVE NOORD. E SISTEMA AKI NO TA
DI IMPORTANCIA PA CARIBE.
ZUID- ZUIDOOST DI KINGSTON JAMAICA. E SISTEMA
TA MOVE WEST CU 24 KM/ORA Y NO TA DI IMPORTACIA
MAS PA NOS REGION.
POTENCIAL DI AWACERO PA PROXIMO 24 ORA:
1 TE 3 MM; LOCALMENTE ESAKI POR VARIA.
REGISTRACION DI TEMPERATURA (GRADO CELSIUS) Y AWACERO (MM) DEN ULTIMO 24 ORA (8’AM PA 8’AM):
AIRPORT : MAX 30 / MIN 24 / 1.0 MM
WESTPUNT: MAX 31 / MIN 25 / 0.7 MM
STA ROSA: MAX 31 / MIN 25 / 0.9 MM
PRONOSTICO DI TEMPO PA PROXIMO 3 DIANAN: PARCIALMENTE NUBLA CU UN AWACERO BREVE. BIENTO LO TA FOR DI DIRECCION OOST TE OOST-ZUIDOOST MODERA TE BASTA FUERTE; TEMPERATURA (GRADO CELSIUS) MAX / MIN LO TA: 32 / 26
1 day ago
Awe den oranan di madruga Wardacosta, den bon coperacion cu Cuerpo Policial Aruba ta intercepta un boto sospechoso den awanan teritorial di Aruba. Despues di un persecucion largo a detene e tres personanan na bordo, di cual tur tres ta di nacionalidad Venezolano. A bordo di e boto Wardacosta a…
Awe den oranan di madruga Wardacosta, den bon coperacion cu Cuerpo Policial Aruba ta intercepta un boto sospechoso den awanan teritorial di Aruba. Despues di un persecucion largo a detene e tres personanan na bordo, di cual tur tres ta di nacionalidad Venezolano.
A bordo di e boto Wardacosta a encontra paketanan ku droga. E paketenan a ser confisca y e tres personan a wordo traspasa pa e Unidad di Crimen Organisa (UGC) di Cuerpo Policial Aruba pendiente mas investigacion.
1 day ago
Partidonan di oposicion ta exigiendo claridad Expertonan di e compania estatal WEB Aruba NV, e siman aki den declaracion duna na prensa, a divulga desaroyonan cu a lanta ainda mas preocupacion cerca e tres fraccionnan den oposicion, esta esunnan di AVP, MAS y Accion21. Actuando mesora diahuebs mainta e tres…
Partidonan di oposicion ta exigiendo claridad
Expertonan di e compania estatal WEB Aruba NV, e siman aki den declaracion duna na prensa, a divulga desaroyonan cu a lanta ainda mas preocupacion cerca e tres fraccionnan den oposicion, esta esunnan di AVP, MAS y Accion21.
Actuando mesora diahuebs mainta e tres fraccionnan a manda dos carta caminda ta pidi un reunion publico, esta un “publieke bijeenkomst” caminda lo invita expertonan di tanto VWI como SIWA, pa duna informacion na Parlamento di desaroyonan hopi dudoso cu henter e proyecto di LNG. Den e otro carta a pidi tanto Prome Minister como Minister di Energia pa para e desaroyonan dudoso cu via di Utilities gabinete Wever Croes a bin ta imponiendo riba e planta di awa y electricidad.
“Cosnan cu expertonan a revela den e dianan aki, ta entre otro cu e caminda cu realmente mester a ubica e planta di operacion di LNG cu tabata na Barcadera y no den e refineria y esaki pa dos motibo, entre otro e distancia e gastonan lo tabata menos y otro motibo sumamente impotante, ta pa e hecho cu e tuberianan e ora no mester a pasa den barionan densamente pobla mnanera dor di barionan di Zeewijk, na Savaneta, na Brazil, na Pos Chikito pa asina por yega te na WEB.
Un iresponsabilidad cu e expertonan di WEB aki a mustra ta cu tubonan di gas di e forma aki, tin nan peliger cu nan y pasando nan den barionan pobla, mientras cu tabatin un alternativa pa Sali for di Barcadera riba un tereno industrial y yega pa WEB, ta mustra cu decisionnan cu a cay rond di LNG ta decisionnan hopi dudoso economicamente, comercialmente pero tecnicamente tambe ta decisionnan cu no tin pia ni cabes.
Tur e informe nan aki cu a wordo treci dilanti pa experto y profesionalnan di WEB, ta landa e speculacion y inkietud den nos comunidad ainda mas, cu e direccion cu e gobierno aki ta bayendo, ta simplemente cometiendo atraco riba companianan estatal di pais Aruba, no na interes di comunidad, no na interes di miho prijs di awa y coriente pero simplemente pa interesnan partidista, interesnan di amigo y sponsornan.
Nos di fraccion di AVP ta sumamente preocupa mescos cu e otro fraccionnan di MAS y Accion21 pa e desaroyonan aki y e preocupacion ta asina grandi cu nos ta urgi gobierno na e momentonan aki pa para tur metemento cu ta tumando luga den WEB pa medio di Utilities ta na mes momento nos ta urgi pa mas pronto posibel Parlamento yama un reunion pa scucha expertonan di WEB caminda nan por papia libremente pa vocifera nan preocupacion grandi pa e desaroyonan di ultimo tempo pa medio di Utilities NV,” Parlamentario Mike Eman a declara.
1 day ago
Den e siman benidero lo tuma lugá e konferensia di trabou ‘Éksito di estudio pa studiantenan karibense’ na Aruba. Aruba, Hulanda Karibense, Kòrsou, Sint Maarten i Hulanda tin komo meta pa durante e konferensia aki huntu desaroyá programa ku ta sostené ku medidanan konkreto i struktural, ya asina mas studiante…
Den e siman benidero lo tuma lugá e konferensia di trabou ‘Éksito di estudio pa studiantenan karibense’ na Aruba. Aruba, Hulanda Karibense, Kòrsou, Sint Maarten i Hulanda tin komo meta pa durante e konferensia aki huntu desaroyá programa ku ta sostené ku medidanan konkreto i struktural, ya asina mas studiante karibense por terminá nan estudio ku éksito. Pa por logra esaki mester pone mas atenshon na eskoho di estudio, diferensia di kultura i idioma. Ademas ta lansa un plataforma di komunikashon durante di e konferensia kaminda lo kompartí ‘best practices’.
Anualmente alrededor di 1600 studiante for di e parti karibense di Reino ta kuminsá ku un estudio na Hulanda. Durante nan estudio nan ta topa asina tantu problema, ku hopi bia nan no ta terminá nan estudio. Pa yega na un aserkamentu pa resolvé e problemanan aki, tur pais konserní ta bini huntu di 26 pa 28 di sèptèmber na Aruba. E último aña i mei a traha dirigí (online) pa prepará pa e konferensia importante aki.
Gobièrnunan i enseñansa huntu
E konferensia ta tuma lugá na Universidat di Aruba i e minister Arubano di Enseñansa i Deporte, Endy Croes, ta hasi e apertura ofisial. E ta hasi esaki huntu ku Ron Bormans, presidente di hunta direktiva i Hogeschool Rotterdam, i presidente di ‘Regiegroep Studiesucces Caribische studenten’. Sekretario general di e ministerio hulandes di Enseñansa, Kultura i Siensia, Marjan Hammersma, tambe lo tei presente. Meskos ku representantenan di e gobièrnunan di Aruba, Kòrsou, Sint Maarten, Boneiru, Sint Eustatius, Saba i Hulanda plùs rèktòrnan di kuater universidat i un representashon amplio di skol sekundario, MBO i HBO.
E partisipantenan na e konferensia ta bai atendé temanan manera un bon preparashon di studiante karibense i studiante ku ke hasi un estudio na un skol avansá, traspaso kouteloso i monitòr di studiante, oportunidat di estudio riba e islanan i mobilidat di estudio den Reino.
Plan di ehekushon pa drecha éksito di estudio
E problemanan di studiantenan karibense ta konosí pa hopi tempu kaba. Tambe e nesesidat pa traha huntu pa yega na un solushon. P’esei riba petishon di Vierlandenoverleg den 2021 a lanta e Regiegroep, ku representashon for di gobièrnu i enseñansa di e kuater paisnan. E Regiegroep a desaroyá un plan di ehekushon pa drecha e éksito di studiantenan karibense.
Un grupo di proyekto, kaminda partidonan di enseñansa di tur pais ta representá, tambe a kuminsá traha den 2021 riba e plan di ehekushon. E grupo aki lo kompartí e estado aktual, inkluso e medidanan ku ya a tuma kaba ku e partisipantenan di e kongreso.
Medidanan struktural presentá na Vierlandenoverleg
Pa sigui amplia riba loke ya a kuminsá kuné, e Regiegroep ta formulá rekomendashon konhunto pa e Vierlandenoverleg ministerial di Enseñansa, Kultura i Siensia ku ta tuma lugá den desèmber próksimo.